
SURAH AL-AHQAAF 

Surah Al-Ahqaaf 

(Makkiyah) 




Dengan nama Allah 

Yang Maha Penyayang dan Maha Pengasih 


[Kumpulan ayat-ayat 1 - 14) 




"Haa. Miim (1). Diturunkan Al~Qur'an ini dari Allah Yang 
Maha Perkasa dan Maha Bijaksana (2). Kami tidak cipta ka n 
langit dan bumi dan segala kejadian yang ada di antara 
keduanya melainkan dengan lunas kebenaran dan dengan 
tempoh yang tertentu. Dan orang-orang yang kafir telah 
berpaling dari menerima amaran yang diberikan kepada 
mereka (3). (Wahai Muhammad i) Katakanlah kepada 
mereka: Terangkanlah kepadaku tentang tuhan-tuhan yang 
kamu sembah selain dari Allah. Tunjukkan kepadaku apakah 
yang telah diciptakan mereka dari bahagian-bahagian bumi 
ini atau adakah mereka mempunyai sebarang, perkongsian 
(dengan Aliah) dalam menciptakan langit itu? Bawaiah 
kepadaku sebuah kitab suci yang diturunkan sebelum Al- 
Qur'an ini atau bawalah peninggalan ilmu pengetahuan 
orang-orang dahulu (untuk membenarkan dakwaan kamu 
itu) jika kamu benar (4). Tidak ada yang lebih sesat dari 
orang yang menyembah tuhan-tuhan yang lain dari Allah 
yang tidak dapat menyahut permohonannya sehingga hari 
Qiamat sedangkan mereka yang disembahkan itu tidak 
menyedari permohonan mereka (5). Dan apabila manusia 
dikumpulkan (pada hari Qiamat), maka sembahan-sembahan 
itu akan menjadi musuh mereka dan akan mengingkari 
penyembahan mereka (6). Dan apabila dibacakan kepada 
mereka ayat-ayat Kami yang jelas, maka berkatalah orang 
yang kafir itu terhadap Al-Qur'an yang benar sebaik sahaja ia 
sampai kepada mereka: ini adalah sihir yang nyata (7). Atau 
apakah mereka berkata dialah (Muhammad) yang telah 
merekakannya (Al-Qur'an). Katakanlah kepada mereka: Jika 
akulah yang merekakan A!-Qur'an ini nescaya kamu tidak 
berkuasa sedikit pun untuk mempertahankanku dari ('azab) 
Aliah. Dialah yang lebih mengetahui tentang apa yang kamu 
katakan terhadap Al-Qur'an. Cukuplah Dia menjadi saksi di 
antaraku dengan kamu f dan Dia Maha Pengampun dan 
Maha Pengasih (8). 

" Katakanlah : Aku bukannya seorang rasul pertama di antara 
para rasul dan aku sendiri tidak mengetahui apakah yang 
akan dilakukan kepada diriku dan kepada diri kamu. Aku 
hanya mengikut apa yang diwahyukan kepadaku dan aku 
tidak lain melainkan hanya seorang rasul yang memberi 
peringatan dan penjelasan yang nyata (9). Katakanlah 
kepada mereka: Terangkanlah kepadaku bagaimana 

pendapat kamu jika Al-Qur'an datang dari sisi Allah dan 
kamu ingkarkannya, sedangkan ada seorang saksi dari Bani 
Israel telah mengakui kitab yang seperti Al-Qur'an (yang 
diturunkan sebelumnya ), lalu ia beriman dan (sebaliknya) 
kamu telah mengambil sikap yang angkuh. Sesungguhnya 
Allah tidak memberi hidayat kepada golongan orang-orang 
yang zalim (10). Dan orang-orang yang kafir telah berkata 
kepada orang-orang yang beriman , jika Al-Qur'an itu 
sesuatu yang baik tentulah mereka tidak akan mendahului 
kami menerimanya i, dan oleh kerana mereka tidak mendapat 
hidayat dari Al-Qur'an, maka mereka akan berkata: Al - 
Qur'an ini adalah satu pembohongan yang lama (11). Dan 
sebelum A!-Qur'an terdapat kitab Musa yang menjadi ikutan 
dan rahmat, dan kitab Al-Qur'an ini pula adalah sebuah 
kitab yang mengesahkan kitab-kitab suci yang terdahulu ; 
yang diturunkan dalam bahasa Arab untuk memberi 
peringatan kepada orang-orang yang zalim dan 
menyampaikan berita gembira kepada para Muhsinin (12). 
Sesungguhnya orang-orang yang berkata: Tuhan kami ialah 
Allah. Kemudian mereka bersikap jujur (di atas agama Allah), 
maka tidak ada sebarang ketakutan terhadap mereka dan 
mereka tidak akan berdukacita (13). Merekalah penghuni- 
penghuni Syurga yang kekal abadi di dalamnya sebagai 
balasan terhadap amalan-amalan yang dilakukan 
mereka. "(14) 

(Latar belakang dan pokok pembicaraan) 

Surah Makkiyah ini membicarakan persoalan 
'aqidah, iaitu persoalan beriman kepada Wahdaniyah 
Allah dan Rububiyah-Nya yang mutlak terhadap alam 
buana dengan segala isi dan penghuninya, juga 
persoalan beriman kepada wahyu dan risalah dan 
menerangkan bahawa Nabi Muhammad s.a.w. adalah 
seorang, rasul yang didahului oleh rasul-rasul yang 
silam. Beliau telah diwahyukan dengan Al-Qur'an, 
iaitu kitab Allah yang mengesahkan kitab-kitab suci 
sebelumnya, juga persoalan beriman kepada 


kebangkitan semula dan apa yang akan berlaku 
selepasnya seperti Hisab dan balasan terhadap segala 
amalan dan segala usaha, segala perbuatan baik dan 
segala perbuatan jahat dalam kehidupan dunia. 

Inilah asas-asas pertama, dan di atas asas-asas inilah 
Islam menegakkan seluruh binaannya. Kerana itu Al- 
Qur'an memperkatakan asas-asas ini selaku persoalan 
pokok dalam setiap Surah Makkiyah dan terus 
menekankannya dalam Surah Madaniyah setiap kali ia 
mengemukakan arahan atau undang-undang dan 
peraturan kehidupan selepas tegaknya kelompok 
Muslimin dan berdirinya pemerintahan Islam. Ini ialah 
kerana agama Islam meletakkan persoalan beriman 
kepada Wahdaniyah Allah S.W.T., beriman kepada 
kebangkitan Nabi Muhammad s.a.w. dan beriman 
.kepada hari Akhirat dan kepada balasan pada hari itu 
sebagai pusat di mana berlegarnya seluruh adab cara, 
peraturan-peraturan dan undang-undang Islam. 
Seluruhnya mempunyai hubungan yang amat rapat 
dengannya dan tetap hidup dan segar kerana 
mendapat kesan yang berterusan dari keimanan itu. 

Surah ini membawa persoalan-persoalan iman 
kepada hati manusia dengan berbagai-bagai jalan dan 
dengan .memetik segala tali perasaannya. Ia 
membentangkan persoalan ini di dalam berbagai- 
bagai bidang disertai dengan ayat-ayat kauniyah 
(kebuanaan), kejiwaan dan sejarah yang amat 
menarik. Begitu juga ia menjadikan persoalan ini 
sebagai persoalan seluruh alam buana bukannya 
persoalan manusia sahaja, kerana itu ia menyebut 
sebahagian kisah makhluk jin dengan Al-Qur'an ini di 
samping menyebut pendirian setengah-setengah Bani 
Israel terhadapnya, la jadikan fitrah manusia sebagai 
saksi sama seperti ia jadikan pendirian setengah- 
setengah Bani Israel itu sebagai saksi. 

Kemudian surah ini membawa hati manusia 
menjelajah di merata-rata pelosok langit dan .bumi 
dan menonton pemandangan-pemandangan Qiamat 
di Akhirat, dan seterusnya membawa mereka 
menonton kebinasaan kaum Hud dan kebinasaan 
negeri-negeri di sekeliling Makkah. la jadikan langit 
dan bumi selaku sebuah kitab yang memberi 
penjelasan yang benar sama seperti AI-Qur'an 
memberi penjelasan yang benar. 

Surah ini meneruskan penerangan-penerangannya 
dalam empat pusingan yang berhubung begitu rapat 
hingga merupakan seolah-olah satu pusingan yang 
mempunyai empat bahagian. 

Pusingan pertama memulakan surah ini dengan dua 
huruf "Haa, Miim" sebagaimana dimulakan enam 
surah sebelumnya dengan kedua-dua huruf ini, 
kemudian diiringi dengan isyarat kepada kitab Al- 
Qur'an yang diwahyukan dari sisi Allah: 

"Haa. Miim (1). Diturunkan Al-Qur'an ini dari Allah Yang 
Maha Perkasa dan Maha Bijaksana. "(2) 

Setelah itu secara langsung diiringi pula dengan 
isyarat kepada kitab aiam buana yang ditegakkan di 
atas lunas kebenaran, perencanaan dan pentadbiran 
yang rapi. 



" Kami tidak dptakan langit dan bumi dan segala kejadian 
yang ada di antara keduanya melainkan dengan lunas 
kebenaran dan dengan tempoh yang tertentu. Dan orang- 
orang yang kafir telah berpaling dari menerima amaran yang 
diberikan kepada mereka . "(3) 

Jadi, kitab Ai-Qur'an yang dibaca dan kitab alam 
buana yang dilihat itu adalah sama-sama ditegakkan 
di atas lunas kebenaran dan perencanaan yang rapi, 



" Orang-orang yang kafir berpaling dari menerima amaran 
yang diberikan kepada mereka. "(3) 

Selepas kata pembukaan yang kuat dan lengkap ini, 
Al-Qur'an mula membentangkan persoalan 'aqidah 
itu dengan mengingkarkan kepercayaan syirik yang 
dipegang oleh kaum Musyrikin, iaitu kepercayaan 
yang tidak berasaskan kepada realiti alam buana dan 
tidak bersandar kepada keterangan-keterangan yang 
benar dan ilmu pengetahuan yang kukuh yang 
ditinggalkan oleh orang-orang yang terdahulu: 



"(Wahai Muhammad!) Katakanlah kepada mereka: 
Terangkanlah kepadaku tentang tuhan-tuhan yang kamu 
sembah selain dari Allah. Tunjukkan kepadaku apakah yang 
telah diciptakan mereka dari bahagian-bahagian bumi ini 
atau adakah mereka mempunyai sebarang perkongsian 
(dengan Allah) dalam menciptakan langit itu? Bawalah 
kepadaku sebuah kitab suci yang diturunkan sebelum Al - 
Qur'an ini atau bawalah peninggalan ilmu pengetahuan 
orang-orang dahulu (untuk membenarkan dakwaan kamu 
itu) jika kamu benar. (4) 

Juga mengecam kesesatan mereka yang 
menyembah selain dari Allah, iaitu sembahan yang 
tidak dapat mendengar dan memperkenankan 
apapun permohonan penyembah-penyembahnya, 
dan yang akan memusuhinya pada hari Qiamat dan 
membersihkan dirinya dari tanggungjawab 


penyembahan mereka terhadapnya pada hari Qiamat 
yang amat mencemaskan itu. 

Selepas itu ia membentangkan sambutan mereka 
yang buruk terhadap Ai-Qur'an yang dibawa oleh 
Muhammad Rasulullah s.a.w. dan menerangkan 
perkataan mereka kepada beliau: 



"Ini adalah satu sihir yang nyata. "(7) 

Juga menerangkan tuduhan mereka yang 
melampau hingga sanggup mengatakan bahawa 
beliaulah yang merekakan Al-Qur'an itu. Dan 
seterusnya ia mengajar Rasulullah s.a.w. supaya 
memberi jawapan yang layak dengan seorang Nabi, 
iaitu jawapan yang terbit dari perasaan takut dan 
taqwa kepada Allah dan menyerahkan segala urusan 
itu kepada Allah di dunia dan di Akhirat: 



"Dan apabila dibacakan kepada mereka ayat-ayat Kami yang 
jelas. ; maka berkatalah orang yang kafir itu terhadap Ai- 
Qur f an yang benar sebaik sahaja ia sampai kepada mereka: 
Ini adalah sihir yang nyata (7). Atau apakah mereka berkata 
Dialah (Muhammad) yang telah merekakannya (AI-QuKan). 
Katakanlah kepada mereka: Jika akulah yang merekakan Al- 
Qur'an ini nescaya kamu tidak berkuasa sedikit pun untuk 
mempertahankanku dari ('azab) Allah. Dialah yang lebih 
mengetahui tentang apa yang kamu katakan terhadap Al- 
Qur'an. Cukuplah Dia menjadi saksi di antaraku dengan 
kamu, dan Dia Maha Pengampun dan Maha Pengasih (8). 
Katakanlah: Aku bukan seorang rasul pertama di antara para 
rasul dan aku sendiri tidak mengetahui apakah yang akan 
dilakukan kepada diriku dan kepada diri kamu. Aku hanya 
mengikut apa yang diwahyukan kepadaku dan aku tidak lain 
melainkan hanya seorang rasul yang memberi peringatan 
dan penjelasan yang nyata. "(9) 

Al-Qur'an seterusnya menghujahkan mereka 
dengan pendirian atau pengakuan setengah tokoh 
dari Bani Israel yang telah mendapat hidayat apabila 
mereka dapati di dalam Al-Qur'an itu keterangan 
yang mengesahkan Kitab Taurat yang diturunkan 
kepada Musa a.s. yang diketahui mereka: 

"Lalu ia beriman dan (sebaliknya) kamu telah mengambil 
sikap yang angkuh. "(10) 

Dan kemudian Al-Qur'an mengecam sikap mereka 
yang zalim, yang terus berdegil mendustakan AD 
Qur'an walaupun kebenarannya telah diakui tokoh- 
tokoh Ahlil-Kitab yang bijak: 



"Sesungguhnya Allah tidak memberi hidayat kepada 
golongan orang-orang yang zalim. "( 1 0) 

Kemudian ia membentangkan pula alasan-alasan 
mereka yang lemah terhadap sikap mereka yang degil 
itu apabila mereka mengemukakan pandangan 
mereka terhadap orang-orang yang beriman: 



"Jika Al-Qur f an itu sesuatu yang baik tentulah mereka tidak 
akan mendahului kami menerimanya. "(11) 


Kemudian Al-Qur'an mendedah sebab perlakuan 
mereka yang keji itu: 



"Dan kerana mereka tidak mendapat hidayat dari Al-Qur'an, 
maka mereka akan berkata: A1-Qur'an ini adalah satu 
pembohongan yang lama. "(11) 


Kemudian ia memberi isyarat kepada kitab Musa 
a.s. sebelumnya yang disahkan kebenarannya oleh Al- 
Qur'an, juga memperkatakan tugas AI-Qur'an: 



"Untuk memberi peringatan kepada orang-orang yang zalim 
dan menyampaikan berita gembira kepada para 
Muhsinin."(12) 

Pusingan ini diakhiri dengan memperincikan berita 
gembira yang disampaikan kepada orang-orang yang 
beriman kepada Allah dan bersikap jujur di jalan 
Allah: 



"Sesungguhnya orang-orang yang berkata: Tuhan Kami ialah 
Allah. Kemudian mereka bersikap jujur (di atas agama Allah), 
maka tidak ada sebarang ketakutan terhadap mereka dan 
mereka tidak akan berdukacita (13). Merekalah penghuni- 
penghuni Syurga yang kekal abadi di dalamnya sebagai 
balasan terhadap amalan-amalan yang dilakukan 
mereka. "(14) 


Pusingan yang kedua mengemukakan dua contoh 
fitrah manusia iaitu fitrah yang jujur dan fitrah yang 
menyeleweng dalam menghadapi persoalan 'aqidah. 
Ia menerangkan perkembangan kedua-dua manusia 
ini dari sejak permulaan jadi lagi, iaitu sejak kedua- 
duanya masih dalam pelukan kedua ibubapa mereka, 
ia ikuti tindak-tanduk mereka ketika mereka 
meningkat dewasa dan memikul tanggungjawab dan 
bebas. Orang yang pertama sentiasa mengenangkan 
ni'mat Allah dan berbakti kepada kedua ibu bapanya, 
sentiasa gemar menunaikan kewajipan bersyukur 
kepada Allah dan sentiasa bertaubat, merendah dan 
menyerahkan diri kepada Allah: 



"Merekalah orang-orang yang Kami terima dari mereka 
sebaik-baik amalan yang dikerjakan mereka dan Kami 
ampunkan kesalahan-kesalahan mereka. Mereka adalah dari 
penghuni-penghuni Syurga sebagai memenuhi janji yang 
benar yang telah dijanjikan kepada mereka. "(16) 

Dan orang yang satu lagi menderhaka kepada 
kedua ibubapanya di samping menderhaka kepada 
Tuhannya, tidak percaya dan ingkarkan hari Akhirat. 
Kedua-dua orang tuanya begitu sukar dan penat 
(untuk menghadapinya): 



"Merekalah orang-orang yang tetap menerima keputusan 
ditimpa 'azab bersama umat-umat yang lampau sebelum 
mereka , yang terdiri dari jin dan manusia. Sesungguhnya 
mereka adalah orang-orang yang rugi." (18) 


Pusingan ini diakhiri dengan satu pemandangan 
sekilas, iaitu satu pemandangan Akhirat yang 
menayangkan nasib kesudahan golongan ini: 



"Dan (kenangilah) hari (Qiamat) ketika orang-orang kafir 
didedahkan kepada api Neraka (dan dikatakan kepada 
mereka): Kamu telah menghabiskan ni'mat-ni'mat kamu 
yang baik di dunia dan telah bersenang-senang 
meni'matinya. Tetapi pada hari ini kamu dibalaskan dengan 
'azab kehinaan kerana kamu berlagak angkuh di bumi tanpa 
sebab yang sebenar dan kerana perbuatan kamu yang 
fasig. "(20) 

Pusingan yang ketiga membawa kaum Musyrikin 
kepada kisah kebinasaan kaum 'Ad apabila mereka 
mendustakan Rasui mereka. Dalam kisah ini 
diceritakan tentang angin yang dahsyat. Mula- 
mulanya mereka mengharapkan angin itu membawa 
hujan dan kesuburan, tiba-tiba ia membawa 
kebinasaan, kemusnahan dan 'azab yang dipinta 
mereka supaya disegerakannya: 



" 'Apabila mereka melihat ' azab itu berupa tompokan awan 
yang menuju ke arah wadi-wadi mereka , laiu mereka pun 
berkata: inilah awan yang akan membawa hujan kepada 
kita. (Tetapi sebenarnya bukan) bahkan itulah 'azab yang 
kamu pinta disegerakan kedatangannya, itulah angin yang 
membawa 'azab yang amat pedih (24). Yang menghancur- 
leburkan segala sesuatu dengan perintah Tuhannya dan 
(mereka binasa semuanya). Tiada sesuatu yang kelihatan 
melainkan tempat-tempat kediaman mereka sahaja. 
Demikianlah Kami membalas kaum yang berdosa. "(25) 

Al-Qur'an menyentuh mereka (kaum Musyrikin) 
dengan peristiwa kebinasaan 'Ad ini dan 
mengingatkan mereka bahawa kaum 'Ad yang 
dibinasakan itu adalah lebih kuat dan lebih kaya dari 
mereka: 



"Dan sesungguhnya Kami telah meneguhkan kedudukan 
mereka yang belum pernah Kami teguhkan kedudukan 
kamu sepertinya. Dan Kami telah ciptakan untuk mereka 
pendengaran > penglihatan dan hati, tetapi pendengaran 
mereka , penglihatan mereka dan hati mereka tidak sedikit 
pun memberi faedah kepada mereka , kerana mereka 
mengingkari ayat-ayat Allah (dan akibatnya) mereka telah 
dikepung 'azab yang diejek-ejekkan mereka. "(26) 

Dan pada akhir pusingan ini Al-Qur'an 
mengingatkan kaum Musyrikin dengan kebinasaan- 
kebinasaan yang menimpa umat-umat di sekeliling 
mereka dan kelemahan tuhan-tuhan mereka untuk 
menolong mereka, juga menerangkan bahawa segala 
tindak tanduk mereka yang dusta itu telah pun 


terdedah supaya mereka insaf dan kembali ke jalan 
yang benar. 

Pusingan yang keempat membawa kisah 
sekumpulan jin dengan Al-Qur'an iaitu ketika Allah 
mendorongkan mereka supaya mendengar Al-Qur'an. 
Mereka tidak dapat . menahan diri mereka ‘dari 
terpengaruh dan menyambut da'wah Al-Qur'an serta 
mengakui kebenarannya: 



"Mereka berkata: Wahai kaum Kami I Sesungguhnya Kami 
telah mendengar kitab (Ai-Qur'an) yang diturunkan selepas 
Musa , yang mengesahkan kebenaran kitab-kitab suci yang 
terdahulu darinya . la memberi hidayat kepada kebenaran 
dan jalan yang lurus. "(30) 

Kemudian mereka (kumpulan jin) pulang 
mengingatkan kaum mereka dan menyeru mereka 



"Wahai kaum Kami i Sambutlah seruan Rasul yang menyeru 
kepada Allah dan berimanlah kepada-Nya, nescaya Dia 
ampunkan kamu dari dosa-dosa kamu dan menyelamatkan 
kamu dari 'azab yang amat pedih (31). Dan barang siapa 
yang tidak menyambut seruan Rasul yang menyeru kepada 
Allah ; maka ia tidak akan dapat melemahkan Allah (dari 
mengazabkannya) di bumi ini dan tiada penaung-penaung 
baginya selain dari Allah. Mereka berada dalam kesesatan 
yang amat nyata. "(32) 

Percakapan kumpulan jin itu mengandungi isyarat 
kepada kitab alam buana yang terbuka, yang 
menunjukkan qudrat Allah yang berkuasa mencipta 
pada kali yang pertama dan berkuasa pula 
mengulangkan penciptaan itu: 



"Tidakkah mereka memperhatikan bahawa Allah yang telah 
menciptakan langit dan bumi tanpa mengalami kesulitan 
dalam menciptakan keduanya , adalah berkuasa 

menghidupkan makhluk-makhluk yang telah mati? Malah 

sesungguhnya Dia Maha Berkuasa di atas segala 
sesuatu. "(33) 


Di sini Al-Qur'an menyentuh hati mereka dengan 
pemandangan orang-orang kafir pada hari mereka 
didedahkan kepada api Neraka di mana mereka 
mengaku segala apa yang diingkarkan mereka, tetapi 
sayang peluang untuk membuat pengakuan dan 
menyatakan keyakinan tidak ada iagi. 


Akhirnya surah ini ditamatkan dengan satu arahan 
kepada Rasulullah s.a.w. supaya beliau bersabar dan 
jangan memohon supaya disegerakan 'azab ke atas 
kaum Musyrikin itu, kerana mereka hanya diberi 
tempoh yang pendek sahaja dan setelah itu 'azab dan 
kemusnahan akan datang menimpa mereka: 




sabarnya rasul-rasul Uiul-'Azmi dan janganlah engkau minta 
disegerakan 'azab ke atas mereka. Pada hari mereka melihat 
'azab yang diancamkan kepada mereka , mereka merasa 
seolah-olah mereka tidak tinggal di dunia ini melainkan 
hanya selama sesa'at sahaja dari hari siang. Ini adalah satu 
pengumuman amaran. Ingatlah! Tiada yang dibinasakan 
melainkan kaum yang fasig. "(35) 


Sekarang marilah kita memperincikan pusingan- 
pusingan itu. 


(Pentafsiran ayat-ayat 1-6) 





Maha Perkasa dan Maha Bijaksana (2). Kami tidak ciptakan 
langit dan bumi dan segala kejadian yang ada di antara 
keduanya melainkan dengan lunas kebenaran dan dengan 
tempoh yang tertentu. Dan orang-orang yang kafir telah 
berpaling dari menerima amaran yang diberikan kepada 
mereka. "(3) 

Hubungan Kitab Al-Qur'an Yang Dibaca Dengan Kitab 
Alam Buana Yang Dilihat 

Inilah nada pertama bahagian permulaan surah ini. 
Ia menyentuh hubungan di antara huruf-huruf Arab 
yang digunakan di dalam pertuturan mereka dengan 
kitab Al-Qur'an yang digubahkan dengan huruf-huruf 
yang sama, iaitu digubah dengan gaya dan uslub 
yang berlainan dari percakapan manusia. Ini 
merupakan bukti bahawa Al-Qur'an itu adalah 


diturunkan dari Allah Yang Maha Perkasa dan Maha 
Bijaksana. Di samping itu ia juga menyentuh 
hubungan di antara kitab Allah yang dibaca dan yang 
diturunkan dari-Nya dengan kitab alam buana yang 
dilihat semua mata dan dibaca oleh semua hati. 


Kedua-dua kitab itu ditegakkan di atas lunas 
kebenaran dan pentadbiran yang rapi. Al-Qur'an 
diturunkan dari Allah Yang Maha Perkasa dan Maha 
Bijaksana, la merupakan fenomena dari qudrat dan 
kebijaksanaan Allah. Penciptaan langit dan bumi dan 
makhluk-makhluk di antara keduanya adalah 
berkaitan dengan lunas kebenaran: 


". Kami tidak ciptakan langit dan bumi dan segala 

kejadian yang ada di antara keduanya melainkan dengan 
lunas kebenaran"(3) 




dan dengan perencanaan yang rapi: 



dan dengan tempoh yang tertentu"(3) 

dan dalam tempoh itulah terlaksananya hikmat 
Allah yang mencipta makhluk-makhluk itu dan 
menentukan matlamat akhirnya. 

Kedua-dua kitab itu adalah terbuka dan terbentang 
kepada semua pandangan dan pendengaran. Kedua- 
duanya memperlihatkan qudrat Allah, mengakui 
hikmat kebijaksanaan-Nya dan membuktikan 
perencanaan dan pentadbiran-Nya yang rapi. Kitab 
alam buana yang dilihat membuktikan kebenaran 
kitab Al-Qur'an yang dibaca dengan segala isinya. Ia 
memberi amaran dan berita gembira, tetapi: 



". orang-orang yang kafir telah berpaling dari menerima 

amaran yang diberikan kepada mereka. "(3) 

Inilah pernyataan kehairanan yang mengandungi 
kecaman yang dibayangkan isyarat kepada kitab Ai- 
Qur'an yang diturunkan Allah dan kitab alam buana 
yang dilihat mata. 

Kitab Al-Qur'an yang diturun dan dibaca itu 
menegaskan bahawa Allah itu Tunggal tidak 
berbilang. Allah itulah Tuhan yang memelihara segala 
sesuatu kerana Dialah yang menciptakan segala 
sesuatu. Dialah yang mentadbir dan menentukan 
taqdir segala sesuatu. Hakikat inilah yang diterangkan 
kitab alam buana yang hidup ini, kerana segala 
peraturan dan susunan-susunannya yang rapi dan 
serasi itu menyaksikan Wahdaniyah Allah Tuhan 
Pencipta, Penentu taqdir dan Pemelihara. Dia 

mencipta dengan ilmu pengetahuan dan ciri 
penciptaan-Nya adalah sama sahaja dalam segala apa 
yang dicipta dan yang dijadikan-Nya. Mengapa 
manusia menyembah tuhan-tuhan yang lain dari 
Allah? Apakah yang telah dijadikan oleh tuhan-tuhan 
itu? Lihatlah alam buana yang terbentang kepada 
semua mata dan hati manusia. Apakah sumbangan 

yang diberikan oleh tuhan-tuhan itu? Apakah di 
antara bahagian alam buana ini yang telah diciptakan 
mereka? 



"(Wahai Muhammad!) Katakanlah kepada mereka: 
Terangkanlah kepadaku tentang tuhan-tuhan yang kamu 
sembah selain dari Allah. Tunjukkan kepadaku apakah yang 
telah diciptakan mereka dari bahagian-bahagian bumi ini 
atau adakah mereka mempunyai sebarang perkongsian 
(dengan Allah) dalam menciptakan langit itu? Bawalah 
kepadaku sebuah kitab suci yang diturunkan sebelum Al- 
Qudan ini atau bawalah peninggalan ilmu pengetahuan 
orang-orang dahulu (untuk membenarkan dakwaan kamu 
itu) jika kamu benar. "(4) 

Inilah ajaran Allah S.W.T. kepada Rasul-Nya s.a.w. 
untuk menghadapi kaum Musyrikin dengan 
pengakuan alam yang terbuka iaitu sebuah kitab yang 
tidak dapat dipertikaikan lagi kecuali kerana semata- 
mata suka bertengkar dan berdalih, la berbicara 
dengan fitrah manusia mengikut lojiknya, kerana di 
antara alam buana dan fitrah manusia terdapat satu 
hubungan peribadi yang halus yang sukar untuk 
diatasi dan dikelirukannya. 



" tunjukkan kepadaku apakah yang telah diciptakan 

mereka dari bahagian-bahagian bumi ini? "(4) 

Tuhan-tuhan Palsu 

•Tiada manusia yang akan sanggup mendakwa 
bahawa sembahan-sembahan itu sama ada batu, 
pokok, jin, malaikat dan lain-lainnya telah 
menciptakan sesuatu dari bumi ini atau telah 
menciptakan sesuatu di bumi ini, kerana logik fitrah 
dan logik realiti akan mencabar dengan lantang 
mana-mana dakwaan yang seperti itu. 



", adakah mereka mempunyai sebarang perkongsian 

(dengan Allah) dalam menciptakan langit-langit itu? "(4) 

Begitu juga tiada seorang manusia yang akan 
sanggup mendakwa bahawa sembahan-sembahan itu 
mempunyai sebarang bentuk perkongsian atau 
kerjasama dengan Allah dalam menciptakan langit 
atau dalam memegang hak miliknya. Menungan dan 
renungan ke langit menimbulkan di dalam hati 
manusia perasaan mengakui kebesaran Allah Tuhan 
Pencipta dan menimbulkan kesedaran terhadap 
Wahdaniyah-Nya, di samping menolak segala 


pandangan yang menyeleweng dan sesat terhadap 
Allah. 

Allah yang menurunkan Ai-Qur'an itu memang tahu 
bagaimana besarnya kesan pengamatan dan 
penelitian terhadap alam buana itu kepada hati 
manusia, kerana itu Allah menarik perhatian mereka 
kepada kitab alam buana supaya mereka merenungi, 
meneliti dan mengambil bukti-bukti darinya dan 
mendengar suara seruannya yang langsung kepada 
hati mereka. 

Kemudian Al-Qur'an menyekat jalan yang mungkin 
membawa setengah-setengah orang kepada 
penyelewengan hingga sanggup membuat dakwaan 
itu dan ini tanpa hujah dan dalil, la menyekat jalan itu 
dan menuntut mereka supaya mengemukakan dalil- 
dalil dan alasan-alasan, serta mengajar mereka cara 
istidlal yang betul dan menggunakan methodologi 
yang bersih dalam membuat sesuatu penelitian, 
hukuman dan penilaian: 



bawalah kepadaku sebuah kitab suci yang diturunkan 

sebelum Al-Qur'an ini atau bawa peninggalan ilmu 
pengetahuan orang-orang dahulu (untuk membenarkan 
dakwaan kamu itu) jika kamu benar. "(40) 

Yang perlu ditunjukkan ialah sama ada hujah dari 
kitab yang benar yang diturunkan dari Allah atau 
hujah dari ilmu pengetahuan yang yakin dan kukuh, 
kerana semua kitab-kitab yang diturunkan sebelum 
Al-Qur'an adalah mengakui sifat Wahdaniyah Allah 
Tuhan Pencipta, Pentadbir dan Pengatur taqdir. Tiada 
sebuah kitab suci pun yang mengaku khurafat tuhan- 
tuhan yang berbilang-bilang itu atau yang 
menerangkan bahawa tuhan-tuhan yang banyak itu 
telah menciptakan sebahagian dari bumi atau 
mempunyai perkongsian dengan Allah dalam 
menciptakan langit. Begitu juga tiada ilmu, 
pengetahuan yang benar dan kukuh yang menyokong 
dakwaan yang reput itu. 

Demikianlah Ai-Qur'an mencabar kaum Musyrikin 
dengan penyaksian dan pengakuan alam buana, iaitu 
satu pengakuan yang amat kuat dan tegas. Al-Qur'an 
juga menyekat jalan membuat dakwaan tanpa dalil 
dan mengajar mereka cara membuat kajian yang 
betul. Semuanya itu terkandung dalam satu ayat yang 
mengandungi kata-kata yang sedikit, tetapi luas 
pengertiannya, kuat nadanya, tegas segala dalilnya. 

Kemudian Al-Qur'an membawa mereka supaya 
memikirkan hakikat tuhan-tuhan yang didakwakan itu 
dengan pandangan objektif dan menyelar perbuatan 
mereka menyembah tuhan-tuhan itu, sedangkan 
mereka tidak akan menyahuti seruan mereka, malah 
tidak menyedari permohonan mereka di dunia, 
kemudian pada hari Qiamat pula mereka akan 

memusuhi mereka dan mengingkarkan dakwaan 
mereka yang menyembah mereka sebagai Tuhan: 



"Tidak ada yang lebih sesat dari orang yang menyembah 
tuhan-tuhan yang lain dari Allah yang tidak dapat menyahut . 
permohonannya sehingga hari Qiamat f sedangkan mereka 
yang disembahkan itu tidak menyedari permohonan mereka 
(5). Dan apabila manusia dikumpuikan (pada hari Qiamat), 
maka sembahan-sembahan itu akan menjadi musuh mereka 
dan akan mengingkari penyembahan mereka. "(6) 

Setengah-setengah mereka menyembah berhala- 
berhala sebagai tuhan-tuhan sama ada mereka 
menyembah berhala itu sendiri atau sebagai patung- 
patung malaikat Setengahnya pula menyembah 
pokok, setengah yang lain menyembah malaikat atau 
syaitan secara langsung. Dan semua sembahan- 
sembahan itu sama sekali tidak menyahuti seruan- 
seruan mereka atau tidak memberi sebarang sahutan 
yang berguna. Batu-batu dan pokok-pokok tidak 
menyahut. Malaikat-maiaikat tidak menyahuti seruan 
orang-orang Musyrikin, syaitan-syaitan tidak 
menyahut melainkan dengan bisikan-bisikan yang 
jahat dan sesat. Dan pada hari Qiamat apabila 
dikumpulkan seluruh manusia untuk mengadap Allah, 
tuhan-tuhan yang disembahkan itu akan berlepas 
tangan dan membersihkan diri mereka dari perbuatan 
manusia yang menyembah mereka. Malah syaitan 
sendiri turut berlepas tangan sebagaimana 
diterangkan dalam satu surah yang lain: 



"Dan berkatalah syaitan setelah selesai urusan Hisab: 
Sesungguhnya Allah telah menjanjikan kamu dengan janji 
yang benar ; aku juga telah menjanjikan kamu , tetapi aku 


mungkirkan janjiku dengan kamu. Aku tidak mempunyai 
sebarang kuasa di atas kamu melainkan sekadar menyeru 
kamu lalu kamu menyahuti seruanku. Oleh sebab itu 
janganlah kamu salahkanku, salahkanlah diri kamu sendiri. 
Aku tidak dapat menolong kamu dan kamu tidak dapat 
menolongku. Sesungguhnya aku tidak membenarkan 
perbuatan kamu mempersekutukan aku (dengan Allah) 
sebelum ini. Sesungguhnya orang-orang yang zalim itu akan 
memperolehi 'azab yang amat pedih. " 

(Surah Ibrahim: 22) 

Demikianlah Al-Qur'an meletakkan kaum Musyrikin 
di hadapan hakikat dakwaan mereka yang 
mempertuhankan berhala-berhala itu dan akibat 
buruk baiknya di dunia dan Akhirat setelah ia 
meletakkan mereka di hadapan hakikat alam buana 
yang telah menolak dakwaan itu. Dari kedua-dua 
keadaan itu muncullah hakikat yang kukuh iaitu 
hakikat Wahdaniyah Allah yang dituturkan kitab alam 
buana, hakikat Wahdaniyah yang diwajibkan oleh 
kepentingan kaum Musyrikin itu sendiri supaya 
memikirkan akibat buruk baik mereka di dunia dan 
Akhirat. Apabila AI-Qur'an mengecam kesesatan 
manusia yang menyembah tuhan-tuhan yang lain dari 
Allah, iaitu tuhan-tuhan yang tidak dapat menyahuti 
seruan mereka hingga ke hari Qiamat, maka yang 
dimaksudkan dengan tuhan-tuhan itu ialah tuhan- 
tuhan yang terkenal dalam sejarah manusia semasa 
diturunkan Al-Qur'an ini. Namun demikian, maksud 
nas-nas AI-Qur'an ini adalah lebih luas dan lebih jauh 
dari peristiwa sejarah itu lagi. Tiada yang lebih sesat 
dari orang-orang yang menyembah tuhan-tuhan yang 
lain dari Allah biarpun di mana-mana zaman dan di 
mana-mana tempat sekalipun. Semua tuhan-tuhan itu 
walaupun siapa sahaja tidak dapat memberi sesuatu 
kepada orang-orang yang menyembah mereka. 
Hanya Allah sahaja yang berkuasa melakukan segala 
apa yang dikehendaki-Nya. 

Perbuatan syirik itu tidak hanya terhenti di atas 
gambaran-gambaran atau bentuk rupanya yang 
bersahaja yang dikenali oleh kaum Musyrikin di 
zaman dahulu. Di sana ramai golongan Musyrikin 
yang mempersekutui Allah dengan tokoh-tokoh yang 
berkuasa, tokoh-tokoh yang berpegang dan tokoh- 
tokoh yang mempunyai kekayaan. Mereka 
meletakkan harapan pada mereka dan menumpukan 
permohonan dan pujian kepada mereka, sedangkan 
tokoh-tokoh itu terlalu lemah untuk menyahuti 
permohonan mereka dengan sahutan yang hakiki, 
kerana seluruh mereka tidak menguasai manfa'at dan 
mudarat bagi diri mereka sendiri. Perbuatan 
memohon pada mereka adalah perbuatan syirik. 
Perbuatan meletakkan harapan pada mereka adalah 
perbuatan syirik. Takut kepada mereka adalah syirik 
tetapi syirik ini ialah syirik khafi yang dilakukan tanpa 
kesedaran oleh sebilangan manusia yang ramai. 

^ ij» «T» 

V ^ 

(Pentafsiran ayat-ayat 7 - 12) 

Kemudian Al-Qur'an terus memperkatakan tentang 
pendirian kaum Musyrikin terhadap Rasulullah s.a.w. 

dan terhadap wahyu yang benar yang dibawa 
olehnya, setelah memperkatakan tentang keadaan 
mereka dan tentang keruntuhan 'aqidah syirik 
mereka, di samping itu ia menjelaskan persoalan 
wahyu sebagaimana ia menjelaskan persoalan tauhid: 



peringatan dan penjelasan yang nyata (9). Katakanlah 
kepada mereka: Terangkanlah kepadaku bagaimana 

pendapat kamu jika Al-Qur'an datang dari sisi Allah , dan 
kamu ingkarkannya, sedangkan ada seorang saksi dari Bani 
Israel telah mengakui kitab yang seperti Al-Qur'an (yang 
diturunkan sebelumnya) lalu ia beriman dan (sebaliknya) 
kamu telah mengambil sikap yang angkuh. Sesungguhnya 
Allah tidak memberi hidayat kepada golongan orang-orang 
yang zalim (10). Dan orang-orang yang kafir telah berkata 
kepada orang-orang yang beriman, jika Ai-Qur'an itu 
sesuatu yang baik tentulah mereka tidak akan mendahului 
kami menerimanya, dan oleh kerana mereka tidak mendapat 
hidayat dari Al-Qur'an , maka mereka akan berkata: Ai- 
Qur'an ini adalah satu pembohongan yang lama (1 1). Dan 
sebelum Al-Qur'an terdapat kitab Musa yang menjadi ikutan 
dan rahmat, dan kitab Al-Qur'an ini pula adalah sebuah 
kitab yang mengesahkan kitab-kitab suci yang terdahulu 
yang diturunkan dalam bahasa Arab untuk memberi 
peringatan kepada orang-orang yang zalim dan 
menyampaikan berita gembira kepada para Muhsinin."(12) 



"Dan apabila dibacakan kepada mereka ayat-ayat Kami yang 
jelas, maka berkatalah orang yang kafir itu terhadap Al- 
Qudan yang benar sebaik sahaja ia sampai kepada mereka: 
Ini adalah sihir yang nyata (7). Atau apakah mereka berkata 
dialah (Muhammad) yang telah merekakannya (Al-QuKan). 
Katakanlah kepada mereka: Jika akulah yang merekakan Al- 
Qur'an ini nescaya kamu tidak berkuasa sedikit pun untuk 
mempertahankanku dari ('azab) Aliah. Dialah yang lebih 
mengetahui tentang apa yang kamu katakan terhadap Al- 
Qur'an. Cukuplah dia menjadi saksi di antaraku dengan 
kamu, dan Dia Maha Pengampun dan Maha Pengasih (8). 
Katakanlah: Aku bukannya seorang rasul pertama di antara 
para rasul dan aku sendiri tidak mengetahui apakah yang 
akan dilakukan kepada diriku dan kepada diri kamu. Aku 
hanya mengikut apa yang diwahyukan kepadaku dan aku 
tidak lain melainkan hanya seorang rasul yang memberi 


Pendirian Kaum Musyrikin Terhadap Rasulullah s. a. w. 

Mula-mula ayat ini memperkatakan persoalan 
wahyu dengan menghinakan pendapat mereka dan 
mengecam cara sambutan terhadap wahyu Allah, 
sedangkan ayat-ayat yang diturunkan itu adalah 
begitu jelas, tidak terdapat sebarang kekeliruan, 
kesamaran dan keraguan. Wahyu, itu adalah wahyu 
yang benar dari Allah yang tidak boleh dipertikaikan 
lagi, sedangkan mereka mengecapkan ayat-ayat dan 
wahyu yang benar itu sebagai "sihir yang nyata" dan 
tentulah perbezaan di antara kebenaran dan sihir itu 
amat jauh. Kedua-duanya tidak bercampuraduk dan 
tidak mengeiirukan. 


Demikianlah Al-Qur'an dari awal-awal lagi 
menyerang perkataan mereka yang zalim dan 
dakwaan mereka yang buruk terhadap Al-Qur'an, 
yang tidak berlandaskan sebarang dalil. 


Kemudian ia meningkatkan lagi kecamannya 
terhadap kata-kata mereka: 



"Dialah yang telah merekakannya (Al-Qur'an)"(8) 


dalam bentuk pertanyaan, seolah-olah kata-kata itu 
tidak mungkin dikatakan atau amat jauh untuk 
d i kata ka rc 


hs. 

A 


''os? .. A. 


". Adakah mereka berkata dialah (Muhammad) yang 

telah merekakannya? "(8) 


Sampai begini sekali mereka sanggup mengeluarkan 
kata-kata yang tidak terlintas di dalam hati itu. 


Al-Qur'an mengajar Rasulullah s.a.w. menjawab 
tuduhan mereka dengan adab sopan seorang Nabi, 
yang membayangkan hakikat perasaannya terhadap 
Allah, terhadap tugasnya, terhadap kekuatan- 
kekuatan dan nilai-nilai di seluruh alam buana ini: 

telah merekakannya (Al-Our'an)? Katakanlah kepada 
mereka: Jika akulah yang merekakan Al-Qur'an ini nescaya 
kamu tidak berkuasa sedikit pun untuk mempertahankanku 
dari ('azab) Allah. Dialah yang lebih mengetahui tentang apa 
yang kamu katakan terhadap Al-Qur'an. Cukuplah Dia 
menjadi saksi di antaraku dengan kamu dan Dia Maha 
Pengampun dan Maha Pengasih. "(8) 

Maksudnya, katakanlah kepada mereka: Bagaimana . 
aku boleh tergamak merekakannya? Untuk 
kepentingan siapa aku merekakannya? Untuk 
matlamat apakah aku merekakannya? Adakah aku 
merekakannya untuk tujuan supaya kamu beriman 
kepadaku dan mengikutku? Tetapi: 



"Jika akulah yang merekakan Al-Qur'an ini nescaya kamu 
tidak berkuasa sedikit pun untuk mempertahankanku dari 
('azab) Aliah. "(8) 

Dia akan menyeksaku dengan sebab pemalsuanku 
itu. Oleh itu apakah gunanya kamu bersamaku dan 
mengikutku, sedangkan kamu terlalu lemah untuk 
melindungiku dari 'azab Allah dan untuk menolongku 
apabila la menyeksaku kerana pemalsuanku itu? 

itulah jawapan yang layak dengan seorang Nabi 
yang menerima wahyu dari Allah. Beliau tidak melihat 
di alam buana ini selain dari Allah. Beliau tidak 
mengenal kekuatan yang lain dari kekuatan Allah. 
Jawapan itu juga merupakan satu jawapan yang logik 
yang dapat difahami oleh orang-orang yang ditujukan 
ayat-ayat ini jika mereka berhakimkan akal mereka. 
Beliau memberi jawapan ini kepada mereka dan 
setelah itu beliau menyerahkan urusan mereka 
kepada Allah: 



"Dialah yang lebih mengetahui tentang apa yang kamu 
katakan terhadap AI~Qur'an yang benar. "(8) 

Maksudnya, Dialah yang lebih mengetahui tentang 
perkataan dan perbuatan kamu dan Dia akan 
membalas perbuatan kamu mengikut apa yang 
diketahui-Nya. 



"Cukuplah Dia menjadi saksi di antaraku dengan kamu. "(8) 

Dialah yang menyaksi dan Dialah yang menghukum. 
Cukuplah dengan penyaksian dan hukuman-Nya: 



"Dan Dia Maha Pengampun dan Maha Pengasih. "(8) 


Maksudnya, Dia mungkin kasihan belas kepada 
kamu, lalu memberi hidayat kepada kamu sebagai 
limpah rahmat ke atas kamu, dan memberi 
keampunan kepada kamu terhadap kesesatan kamu 
sebelum mendapat hidayat dan beriman kepada-Nya. 
Jawapan ini mengandungi peringatan dan ancamanj 
mengandungi galakan pemberangsangan yang 
memikat hati dan menyentuh segala tali perasaannya. 

Jawapan ini membuat para pendengarnya merasa 
bahawa persoalan wahyu itu adalah lebih besar dari 
kata-kata dan dakwaan-dakwaan mereka yang nakal. 
Persoalan wahyu yang tersemat di dalam hati nurani 
Rasul penda'wah itu adalah lebih besar dan lebih 
mendalam dari apa yang dirasakan mereka. 

Al-Qur'an terus membincangkan persoalan wahyu 
itu dengan mereka dari sudut lain pula yang realistik 
dan dapat dilihat. Mengapa mereka ingkarkan wahyu 
dan risalah Allah? Mengapa mereka bergopoh-gapah 
menuduh Al~Qur'an sebagai sihir dan menuduh 
Muhammad sebagai pereka Al~Qur'an? Sedangkan 
persoalan ini bukanlah satu persoalan yang ganjil dan 
aneh: 



"Katakanlah: Aku bukannya seorang rasul pertama di antara 
para rasul dan aku sendiri tidak mengetahui apakah yang 
akan dilakukan kepada diriku dan kepada diri kamu. Aku 
hanya mengikut apa yang diwahyukan kepadaku dan aku 
tidak lain melainkan hanya seorang rasul yang memberi 
peringatan dan penjelasan yang nyata. "(9) 

Maksudnya, Rasulullah s.a.w. bukanlah Rasul yang 
pertama. Beliau telah pun didahului rasul-rasul yang 
lain. Urusan beliau sama dengan urusan rasul-rasul 
yang terdahulu itu. Beliau bukan orang baru. Beliau 
seorang manusia yang diketahui Allah layak memikul 
tugas kerasulan, iatu diwahyukan kepadanya dan 
beliau mengumumkan apa yang diperintahkan 
kepadanya. Inilah hakikat dan tabi'at kerasulan. Dan 
apabila hati seorang rasul itu bersambung dengan 
Allah, ia tidak meminta apa-apa bukti dari Allah, tidak 
meminta sesuatu yang istimewa untuk dirinya. Malah 
dia terus menunaikan kewajipan menyampaikan 
risalah Allah mengikut bagaimana yang diwahyukan 
kepadanya: 



"Aku sendiri tidak mengetahui apakah yang akan dilakukan 
kepada diriku dan kepada diri kamu. Aku hanya mengikut 
apa yang diwahyukan kepada aku. "(9) 


Oleh kerana itu beliau tidak meneruskan tugas 
kerasulannya kerana beliau mengetahui perkara yang 
ghaib, atau kerana beliau mengetahui apa yang akan 
berlaku kepada dirinya, kepada kaumnya dan kepada 
agama yang dibawanya, malah meneruskan tugas 
kerasulannya mengikut sebagaimana yang diperintah 
dan diarahkan kepadanya dengan menaruh sepenuh 

kepercayaan kepada Allah dan berserah kepada 
kehendak iradat-Nya, patuh kepada arahan-Nya dan 
menghayunkan langkah-langkah ke mana sahaja 
dipimpin Aliah. Beliau tidak mengetahui perkara ghaib 
di hadapannya kerana seluruh rahsia ghaib itu berada 
di sisi Tuhannya. Beliau tidak mengharap untuk 
mengetahui rahsia di sebalik tabir, kerana hatinya 
begitu yakin dan tenteram, dan kerana adab 
sopannya dengan Tuhannya menghalanginya dari 
mengangan-angankan sesuatu yang tidak dibukakan 
kepadanya. Beliau selama-lamanya berhenti pada 
batasnya dan pada batas-batas tugasnya: 



"Aku tidak lain melainkan hanya seorang rasul yang 
memberi peringatan dan penjelasan yang nyata."(9) 


Berda'wah Kepada Allah Bukan Kerana 
Sesuatu Kepentingan 

» 

Itulah adab sopan orang yang sampai kepada Allah, 
itulah keyakinan para 'Arifin yang mengikut jejak 
Rasulullah s.a.w. dan meneruskan tugas da'wah 
mereka semata-mata kerana Allah, bukan kerana 
mereka mengetahui apa yang akan berlaku kepada 
da'wah itu atau kerana mengetahui masa depannya 
atau kerana mereka mempunyai sesuatu kepentingan 
dalam da'wah itu sama ada sedikit atau banyak, 
tetapi mereka berjuang kerana perjuangan 
merupakan kewajipannya. Ini sudah cukup. Mereka 
tidak meminta apa-apa bukti dari Allah. Kerana bukti 
mereka tersemat dalam hati mereka. Mereka tidak 
menuntut keistimewaan-keistimewaan untuk diri 
mereka kerana keistimewaan mereka terletak pada 
hakikat bahawa Allah telah memilih mereka untuk 
tugas da'wah. Mereka tidak menjangkau lebih jauh, 
dari garis yang telah ditentukan Allah kepada mereka, 
dan tidak melampaui tempat-tempat jejak yang 
digariskan untuk mereka di sepanjang jalan. 


Kemudian AI-Qur'an mengemukakan kepada 
mereka pengakuan dari seorang saksi yang dekat dan 
kenyataan saksi ini mempunyai nilainya yang tinggi 
kerana ia dari Ahlil-Kitab yang mengetahui kitab-kitab 
suci yang diturunkan Allah: 




bagaimana pendapat kamu jika AI~Qur'an datang dari sisi 
Allah dan kamu ingkarkannya, sedangkan ada seorang saksi 
dari Bani Israel telah mengakui kitab yang seperti Ai-Qur'an 
(yang diturunkan sebelumnya ), lalu ia beriman dan 
(sebaliknya) kamu telah mengambil sikap yang angkuh. 
Sesungguhnya Allah tidak memberi hidayat kepada 
golongan orang-orang yang zalim. "( 1 0) 


ini mungkin satu peristiwa yang melibatkan seorang 
atau berapa orang dari Bani Israel yang mengetahui 
bahawa sifat Al-Qur'an ini adalah sama dengan sifat 
kitab-kitab suci yang diturunkan dari sisi Allah 
berdasarkan pengetahuannya tentang sifat kitab, 
Taurat, oleh sebab itu ia terus beriman kepada Al- 
Qur'an. Di sana terdapat riwayat yang mengatakan 
bahawa ayat ini adalah diturun mengenai Abdullah 
ibn Salam, tetapi surah ini adalah Surah Makkiyah,- 
sedangkan Abdullah ibn Salam memeluk Islam di 
Madinah. Begitu juga terdapat riwayat yang 
mengaitkan bahawa surah ini adalah Surah 
Madaniyah untuk menguatkan bahawa ayat ini 
diturun mengenai Abdullah ibn Salam r.a. di samping 
adanya riwayat yang mengatakan bahawa surah ini 
adalah Surah Makkiyah dan ia tidak diturun mengenai 
Abdullah. 


Mungkin ayat ini menunjukkan kepada satu 
peristiwa yang lain yang berlaku di Makkah itu sendiri, 
kerana di zaman Islam berkembang di Makkah ada 
beberapa orang Ahlil-Kitab yang telah beriman, dan 
keimanan mereka mempunyai nilai hujah di kalangan 
kaum Musyrikin yang tidak tahu membaca dan 
menulis, dan kerana itu AI-Qur'an menyentuh 
peristiwa ini di berbagai-bagai tempat di dalam AI- 
Qur'an, dan dengan peristiwa ini Al-Qur'an mencabar 
kaum Musyrikin yang mendustakan Al-Qur'an tanpa 
berdasarkan ilmu pengetahuan dan kitab suci yang 
menerangi hati mereka. 


Uslub ayat ini, iaitu: 



"Katakanlah kepada mereka: Terangkanlah kepadaku 
bagaimana pendapat kamu jika Al-Qur'an itu datang dari sisi 
Allah. "(10) 


hingga akhir. 

merupakan satu cara perdebatan yang ditujukan 
untuk menggoncangkan sikap penduduk Makkah 
yang degil itu, dan untuk menimbulkan keraguan 
atau rasa teragak-agak dalam hati mereka agar 
mereka tidak terus mendustakan Al-Qur'an selama 
adanya kemungkinan bahawa AI-Qur'an ini 
sebenarnya diturunkan dari Allah sebagaimana yang 
dikatakan oleh Muhammad. Jika benar begitu, 
tentulah pendustaan mereka akan membawa akibat 
yang buruk. Oleh itu lebih baik mereka mengambil 
sikap berhati-hati kerana andaian ini iaitu satu 
andaian yang mungkin benar dan jika benar bererti 
bahawa ancaman 'azab yang disampaikan oleh 
Muhammad itu akan menimpa mereka. Lebih selamat 
bagi mereka berhati-hati dari terus mendusta Al- 
Qur'an. Lebih selamat mereka memikirkan hal ini 
dengan teliti sebelum ditimpa akibat yang parah, 
lebih-lebih lagi jika kemungkinan ini ditambahkan 
pula dengan adanya Ahlil-Kitab sama ada seorang 
atau beberapa orang yang menyaksi dan mengakui 
bahawa sifat Al-Qur'an ini adalah sama dengan sifat 
kitab-kitab suci sebelumnya. Dan mereka tidak hanya 

sekadar mengaku sahaja, malah mereka ikuti dengan 
beriman kepadanya. Sedangkan mereka yang 
diturunkan Al-Qur'an kepada mereka dengan bahasa 
mereka sendiri, menerusi lidah seorang rasul dari 
kalangan mereka sendiri telah mengambil sikap yang 
angkuh dan mengingkarkannya. Ini adalah suatu 
perbuatan yang zalim dan melampaui batas secara 
terang-terangan, satu perbuatan yang wajar 
menerima kemurkaan Allah dan menjadikan amalan- 
amalan mereka sia-sia sahaja: 



"Sesungguhnya Allah tidak memberi hidayat kepada 
golongan orang-orang yang zalim . "(10) 

Al-Qur'an telah menggunakan berbagai-bagai cara 
dan gaya untuk mencabarkan keraguan-keraguan hati 
manusia, penyelewengan-penyelewengannya dan 
penyakit-penyakitnya. Dan semua gaya dan cara yang 
beraneka ragam itu merupakan bekalan da'wah dan 
bekalan para penda'wah kepada agama ini. 
Walaupun telah dipercayai dengan sekuat-kuat 
keyakinan bahawa Al-Qur'an diturunkan dari Aliah, 
namun Al~Qur'an telah menggunakan juga uslub 
menimbulkan keraguan bukannya hanya 
menggunakan uslub kepastian sahaja, untuk tujuan 
yang kami telah huraikan tadi. Uslub menimbulkan 
keraguan itu merupakan salah satu dari uslub-uslub 
untuk menanamkan keyakinan dalam setengah- 
setengah keadaan. 

Setelah itu Al-Qur'an terus mendedahkan 
perkataan-perkataan kaum Musyrikin terhadap Al- 
Qur'an dan agama Islam. Ia mengisahkan bagaimana 
mereka mengemukakan alasan yang angkuh terhadap 
orang-orang Mu'min apabila mereka mendusta dan 
mengingkar Al-Qur'an dan agama islam itu: 



"Dan orang-orang yang kafir telah berkata kepada orang- 
orang yang beriman , jika Al-Qur'an itu sesuatu yang baik 
tentulah mereka tidak akan mendahului Kami menerimanya , 
dan oleh kerana mereka tidak mendapat hidayat dari Al- 
Qud a n, maka mereka akan berkata: Al-Qur'an ini adalah 
satu pembohongan yang lama. "(11) 

Golongan Perintis Yang Memeluk Islam 

Golongan yang cepat dan mendahului orang-orang 
yang lain memeluk Islam di peringkat permulaan 
perkembangannya ialah orang-orang miskin dan 
hamba-hamba. Ini adalah satu perkara yang 
mengaibkan pada pandangan pembesar-pembesar 
Quraysy yang angkuh itu dan mereka berkata: Jika 
agama Islam ini benar-benar bagus tentulah orang- 
orang itu tidak akan lebih tahu dari kami dan tidak 
akan mendahului kami memeluk agama itu. Kami 
dengan kedudukan kami yang tinggi, dengan 
pemahaman kami yang luas dan penilaian kami yang 


baik adalah lebih arif dari mereka dalam mengenali 
sesuatu yang baik. 

Tetapi hakikat yang sebenar bukan begitu. Yang 
menghalangi mereka dari memeluk Islam bukannya 
semata-mata keraguan mereka terhadap Islam dan 
bukannya kejahilan mereka terhadap kebenaran dan 
kebaikan Islam, malah sebenarnya yang menghalangi 
mereka dari memeluk Islam ialah sikap keangkuhan 
mereka untuk mengakui Muhammad sebagaimana 
dikatakan mereka, di samping kebimbangan mereka 
akan kehilangan kedudukan dan kepentingan- 
kepentingan ekonomi mereka, juga kebanggaan 
mereka yang kosong dengan kebesaran dan adat 
resam nenek moyang mereka, sedangkan di dalam 
hati orang-orang yang segera dan mendahului orang- 
. orang yang lain memeluk Islam itu tidak terdapat 
sebab-sebab halangan yang telah menghalangkan 
pembesar-pembesar Quraysy itu. 

Itulah hawa nafsu yang mendorongkan orang-orang 
yang angkuh itu enggan mengakui kebenaran, 
enggan tendengar suara fitrah dan enggan tunduk 
kepada hujah yang benar. Hawa nafsu itulah yang 
merencana kepada mereka supaya mengambil sikap 
yang degil dan tidak menghiraukan da'wah Islam. 
Mereka jadikan kepentingan diri mereka sendiri 
sebagai paksi seluruh kehidupan. Di sekeliling paksi 
inilah mereka beredar dan berlegar, malah mereka 
mahukan seluruh hidup ini beredar di sekelilingnya: 



"Oleh kerana mereka tidak mendapat hidayat dari Al~Qur'an, 
maka mereka akan berkata: Al-Qur'an itu adalah satu 
pembohongan yang lama."(1 1) 


Memang begitu! Pastilah ada sesuatu cacat cela 
pada Al-Qur'an yang benar itu selama mereka tidak 
mendapat hidayat darinya dan selama mereka tidak 
tunduk kepadanya. Pastilah Al-Qur'an yang benar itu 
ada cacat celanya kerana mereka tidak mungkin 
salah. Mereka memandang diri mereka suci dan 
terpelihara dari segala salah dan silap. Dan beginilah 
juga mereka mahu menyarankan orang ramai 
memandang mereka. 

Kemudian pusingan yang memperkatakan 
persoalan wahyu dan risalah ini ditamatkan dengan 
menyebut kitab suci yang diturunkan kepada Musa 
a.s. dan pengesahan Al-Qur'an terhadap 
kebenarannya sebagaimana telah disinggungkan 
dalam pengakuan seorang saksi dari Bani Israel yang 
telah lepas: 



"Dan sebelum Al-Qur'an terdapat kitab Musa yang menjadi 
ikutan dan rahmat, dan kitab Al-Qur'an ini pula adalah 
sebuah kitab yang mengesahkan kitab-kitab suci yang 

terdahulu yang diturunkan dalam bahasa Arab untuk 
memberi peringatan kepada orang-orang yang zalim dan 
menyampaikan berita gembira kepada para Muhsinin."(12) 

Hubungan Al-Qur'an Dengan Kitab-kitab 
Suci Sebelumnya 

Al-Qur'an telah menyebut berulang-ulang kali 
hubungan di antaranya dengan kitab-kitab suci yang 
terdahulu terutama kitab yang diturunkan kepada 
Musa, kerana kitab Isa dikira sebagai pelengkap dan 
lanjutan kepada kitab Musa, dan kerana punca 
syari'at dan 'aqidah itu terkandung di dalam kitab 
Taurat, oleh sebab itu AI-Qur'an namakan Kitab 
Taurat Musa itu sebagai kitab "ikutan" dan 
menyifatkannya sebagai "rahmat". Seluruh agama 
samawi itu merupakan rahmat kepada bumi dan 
penghuni bumi dengan segala erti rahmat di dunia 
dan Akhirat. 



" Dan kitab Al-Qur'an ini pula adalah sebuah kitab yang 
mengesahkan kitab-kitab suci terdahulu yang diturunkan di 
dalam bahasa Arab. "( 1 2) 

Maksudnya mengesahkan punca pertama yang 
menjadi landasan seluruh agama samawi dan sistem 
Ilahi yang diikuti seluruh agama samawi, dan 
seterusnya mengesahkan arah tujuan asal yang dituju 
oleh umat manusia untuk sampai kepada Tuhannya 
Yang Maha Esa dan Maha Mulia. 

Keterangan bahawa Al-Qur'an itu diturun di dalam 
bahasa Arab adalah dituju untuk menimbulkan 
perasaan terhutang budi pada orang-orang Arab dan 
untuk mengingatkan mereka kepada ni'mat Allah dan 
limpah perhatian-Nya terhadap mereka dan sebagai 
buktinya yang nyata ialah Allah telah memilih mereka 
untuk memperjuangkan agama Islam ini dan memilih 
bahasa mereka sebagai bahasa Al-Qur'anul-'azim. 

Kemudian Al-Qur'an menerangkan sifat kerasulan 
dan tugasnya: 



"Untuk memberi peringatan kepada orang-orang yang zalim 
dan menyampaikan berita gembira kepada para 
Muhsinin."(12) 

jfc * * * ♦ * 

(Pentafsiran ayat-ayat 13 - 14) 

Di penghabisan pusingan pertama ini, Al-Qur'an 
menggambarkan kepada mereka balasan kepada para 
Muhsinin sambil menerangkan kepada mereka 
bahawa berita gembira yang disampaikan Al-Qur'an 
itu adalah dapat dicapai dengan syarat mereka 
mengakui Rububiyah Allah Yang Maha Esa dan 
berjalan lurus dan jujur mematuhi agama ini dan 
kewajipan-kewajipannya: 




"Sesungguhnya orang-orang yang berkata: Tuhan kami ialah 
Aliah. Kemudian mereka bersikap jujur (di atas agama Allah), 
maka tidak ada sebarang ketakutan terhadap mereka dan 
mereka tidak akan berdukacita (13). Merekalah penghuni- 
penghuni Syurga yang kekal abadi di dalamnya sebagai 
balasan terhadap amalan-amalan yang dilakukan 
mereka." (14) 

Falsafah "4i\ Uj j" 

Kata-kata buj - "Tuhan kami ialah Allah" 

bukanlah kata-kata untuk dituturkan sahaja, dan 
bukanlah semata-mata kepercayaan di dalam hati, 
malah ia merupakan satu sistem hidup yang lengkap, 
yang meliputi segala kegiatan hidup, merangkumi 
segala arah tujuan dan merangkuli segala harakat dan 
lintasan fikiran. Kata-kata itu juga menegakkan 
neraca untuk menilai pemikiran, perasaan, manusia, 
benda-benda, tindak-tanduk, peristiwa-peristiwa dan 
segala hubungan dan pertalian di alam buana ini. 

"Tuhan kami ialah Allah" mengertikan seluruh 
ibadat, arah tujuan, ketakutan dan pergantungan 
adalah tertumpu kepada Allah. 

'Tuhan kami ialah Allah" mengertikan tiada 
perhitungan kepada yang lain dan tiada ketakutan 
dan harapan kepada yang lain dari Allah. 

'Tuhan kami ialah Allah" mengertikan seluruh 
kegiatan, seluruh pemikiran dan seluruh penilaian 
adalah ditumpukan kepada-Nya dan dilihat kepada 
keredhaan-Nya. 

'Tuhan kami ialah Allah" mengertikan tiada 
penghakiman, melainka/i kepada Aliah, tiada kuasa 
undang-undang melainkan kuasa syari'at Allah dan 
tiada hidayat melainkan hidayat Allah. 

'Tuhan kami ialah Allah" mengertikan segala 
penghuni dan segala isi alam buana adalah 
mempunyai hubungan yang rapat dengan kami dan 
kami sentiasa bertemu dengannya dalam 
perhubungan kami dengan Allah. 

"Tuhan kami ialah Allah" merupakan sistem 
hidup yang lengkap dengan perincian-perincian 
tersebut, la bukannya semata-mata kata-kata yang 
disebutkan bibir dan bukannya 'aqidah negatif yang 
terpisah jauh dari alam kenyataan hidup. 



"Kemudian mereka bersikap jujur (di atas agama Aliah)."(13) 

Maksudnya, sikap yang jujur dan teguh di atas 
agama Allah itu merupakan satu darjat kelebihan 

yang lain puia selepas berpegang dengan agama itu. 
itulah keteguhan jiwa, ketenteraman hati dan 
kejujuran perasaan dan fikiran yang tidak bergoyang, 
tidak goyah, tidak syak dan tidak ragu-ragu walaupun 
dilamun berbagai-bagai tarikan dan dorongan dan 
digugatkan berbagai-bagai pengaruh yang kuat dan 
hebat. Tindak-tanduknya dan tingkahlakunya tetap 
teguh dan jujur di atas cara hidup agama Allah yang 
terpilih, walaupun di tengah jalan itu penuh dengan 
tempat-tempat gelincir, duri-duri dan onak-onak, 
halangan-halangan dan sekatan-sekatan, dan 
walaupun di sana sini terdapat berbagai-bagai seruan 
kepada penyelewengan dan kesesatan. 

"Tuhan kami. ialah Aliah" merupakan satu cara 
hidup dan bersikap jujur menjalani cara hidup ini 
merupakan satu lagi darjat kelebihan setelah 
mengenali dan memilih cara hidup itu. Dan orang- 
orang yang dikurniakan Aliah ni'mat mengenali cara 
hidup ini dan mengamalkannya dengan jujur, 
merekalah orang-orang yang terpilih di sisi Allah. 



" Tidak ada sebarang ketakutan terhadap mereka dan 
mereka tidak akan berdukacita/'(13) 

Apakah lagi yang harus ditakut dan dibimbangkan 
kerana cara hidup ini akan menyampaikan kepada 
Allah dan sikap yang jujur mengamalkan cara hidup 
itu merupakan jaminan untuk sampai kepada Allah? 



. "Merekalah penghuni-penghuni Syurga yang kekal abadi di 
dalamnya sebagai balasan terhadap amalan-amalan yang 
dilakukan mereka. "(14) 


Kata-kata "amalan-amalan yang dilakukan 
mereka," menjelaskan erti 'Tuhan kami ialah 

Allah" juga menjelaskan erti bersikap jujur 
mengamalkan cara hidup ini di dalam kehidupan 
harian. Kata-kata ini menunjukkan bahawa di sana 
pasti ada amalan yang akan dibalas dengan hidup 
yang kekal di dalam Syurga, iaitu amalan yang terbit 
dari sistem hidup 'Tuhan kami ialah Allah", dan 
terbit dari sikap yang jujur dan teguh di atas sistem 
hidup ini. 

Syahadah "<uil Uj T ' Melambangkan 
Sistem Hidup Islam 

Kerana itu kita dapat memahami bahawa kata-kata 
atau pengucapan-pengucapan 'aqidah di dalam Islam 
bukannya cuma merupakan kata-kata yang dituturkan 
lisan sahaja. Misalnya ucapan syahadat La ilaha 
lllallah bukannya sebuah ungkapan kata-kata 
semata-mata, tetapi satu ungkapan yang 
melambangkan satu sistem hidup, dan andainya kata- 
kata syahadat ini hanya merupakan ungkapan kata- 
kata sahaja, maka ia bukanlah satu rukun Islam yang 
dituntut dan diambil kira di dalam rukun-rukun Islam. 


Kerana itu kita dapat memahami sejauh mana nilai 
yang hakiki bagi ucapan syahadat yang diucapkan 
oleh berjuta-juta manusia pada hari ini. Ucapan itu 
menjangkau tidak lebih dari bibir mulut mereka sahaja 
dan ia tidak mempunyai apa-apa ekoran dan 
keberkesanan dalam hidup mereka. Mereka tetap 
hidup dengan cara hidup jahiliyah yang mirip dengan 
cara hidup orang-orang yang menyembah berhala, 
walaupun bibir mereka melafazkan ucapan syahadat 
yang kosong itu. 

Kata-kata "La ilaha lllallah" dan kata-kata 'Tuhan 
kami ialah Allah" adalah lambang dari satu sistem 
hidup. Inilah yang pasti disematkan di dalam hati 
sanubari supaya ia mengkaji cara hidup yang 
sempurna yang ditunjukkan oleh kata-kata itu serta 
. mengikutnya. 

(Kumpulan ayat-ayat 15-20) 

"Dan Kami telah berpesan kepada manusia supaya membuat 
kebaikan kepada dua ibu bapanya. Ibunya telah 
mengandungkannya dengan susah payah dan 

melahirkannya dengan susah payah. Tempoh 
mengandungnya sampai lepas susunya ialah tiga puluh 
bulan , sehingga apabila ia sampai ke peringkat dewasa dan 
meningkat usia empat puluh tahun ia pun berdo'a: Wahai 
Tuhanku I Dorongkan daku supaya mensyukuri ni'mat-Mu 
yang telah Engkau kurniakannya kepadaku dan kepada dua 
ibu bapaku dan supaya aku mengerjakan amalan yang soleh 
yang Engkau redhakannya dan kurniakan kesalihan dalam 
zuriat keturunanku. Sesungguhnya aku bertaubat kepada- 
Mu dan sesungguhnya aku dari golongan Muslimin (15). 
Merekalah orang-orang yang Kami terima dari mereka 
sebaik-baik amalan yang dikerjakan mereka dan Kami 
ampunkan kesalahan-kesalahan mereka. Mereka adalah dari 
penghuni-penghuni Syurga sebagai memenuhi janji yang 
benar yang telah dijanjikan kepada mereka (1 6). Dan orang 
yang berkata kepada dua ibu bapanya: Heh! Bosannya ayah 
dan emak ini! Apakah ayah dan emak mengancam saya 
bahawa saya kelak akan dikeluarkan kembali (dari kubur) 
sedangkan berbagai-bagai umat teiah berlalu sebelumku 
(tanpa kembali balik). Lalu kedua orang tuanya memohon 
pertolongan kepada Allah (dan berkata kepada anaknya): 
Celakalah engkau I Berimanlah (wahai anakku!) kerana 
sesungguhnya janji Allah itu benar. Lalu ia menjawab: Ini 
hanya dongeng orang-orang zaman dahulu sahaja (17). 
Merekalah orang-orang yang tetap menerima keputusan 
ditimpa ' azab bersama umat-umat yang lampau sebelum 
mereka yang terdiri dari jin dan manusia. Sesungguhnya 
mereka adalah orang-orang yang rugi (18). Dan bagi setiap 
mereka masing-masing memperolehi berbagai-bagai darjat 
balasan yang sesuai dengan amalan yang dikerjakan mereka 
agar dengan itu Allah menyempurnakan balasan terhadap 
amalan-amalan mereka dan mereka sama i sekali tidak 
dianiayai (19). Dan (kenangilah) hari (Qiamat) ketika orang- 
orang kafir didedahkan kepada api Neraka (dan dikatakan 
kepada mereka): Kamu telah menghabiskan ni'mat-ni'mat 
kamu yang baik di dunia dan telah bersenang-senang 
meni'matinya. Tetapi pada hari ini kamu dibalaskan dengan 
'azab kehinaan kerana kamu berlagak angkuh di bumi tanpa 
sebab yang sebenar dan kerana perbuatan kamu yang 
fasiq. "(20) 

(Latar belakang dan pokok pembicaraan) 

Di dalam pusingan ini Al~Qur'an memperkatakan 
tentang fitrah manusia yang jujur dan yang 
menyeleweng dan akibat yang akan menimpa mereka 
masing-masing. Ia mulakan dengan pesanan berbakti 
kepada dua ibubapa. Pesanan seperti ini sering kali 
disebut selepas membicarakan persoalan 'aqidah 
mengenai Allah atau disebut serentak dengannya. Ini 


ialah kerana hubungan ibubapa dengan anak itu 
merupakan hubungan pertama selepas hubungan 
keimanan kepada Allah dari segi kekuatan dan 
kepentingannya dan hubungan yang paling utama 
yang harus diambil perhatian yang berat dan diberi 
penghormatan. Sebutan seiringan ini mengandungi 
dua maksud. Maksud pertama ialah menyatakan 
kepentingan hubungan ibubapa dengan anak, dan 
maksud kedua ialah menyatakan bahawa hubungan 
iman kepada Allah itu merupakan hubungan pertama 
yang didahulukan kemudian diiringi pula dengan 
hubungan darah dalam bentuknya yang paling erat. 

Kepentingan Hubungan Dengan Dua Ibubapa 

Di dalam pusingan ini dikemukakan dua contoh 
fitrah manusia. Dalam contoh yang pertama 
hubungan keimanan kepada Allah bertemu dengan 
hubungan dua ibu bapa dalam perjalanan keduanya 
di jalan yang lurus, jujur serta mendapat hidayat yang 
menyampaikan mereka kepada Allah. Dalam contoh 
yang kedua hubungan keturunan terputus dati 
hubungan keimanan. Kedua-duanya tidak mempunyai 
titik pertemuan. Contoh yang pertama berakhir 
dengan kesudahan mendapat Syurga dan berita 
gembira, sedangkan contoh yang kedua berakhir ke 
dalam Neraka dan menerima nasib 'azab sengsara. 
Sesuai dengan keadaan ini, Al-Qur'an menayangkan 
gambaran 'azab dalam satu pemandangan dari 
pemandangan-pemandangan hari Qiamat, iaitu 
gambaran yang menggambarkan akibat kefasiqan 
dan keangkuhan. 

(Pentafsiran ayat-ayat 15-16) 



"Dan Kami teiah berpesan kepada manusia supaya membuat 
kebaikan kepada dua ibu bapanya. "(15) 

Ini adalah pesanan kepada seluruh umat manusia. 
Dan pesanan ini pula dibuat di atas asas kemanusiaan 
semata-mata tanpa memerlukan kepada mana-mana 
sifat yang lain di sebalik sifatnya sebagai manusia, la 
merupakan pesanan supaya membuat kebaikan dan 
kebaktian yang bebas dari segala syarat dan ikatan 
terhadap ibubapa, kerana sifat, keibubapaan itu 
sendiri memerlukan kebaktian seperti itu, tanpa 
memerlukan kepada mana-mana sifat yang lain lagi. 
Ia adalah pesanan yang terbit dari Allah yang 
menciptakan manusia, dan mungkin pula pesanan ini 
adalah khusus untuk jenis manusia sahaja, kerana 
tidak pernah diketahui di alam burung atau di alam 
haiwan atau di alam serangga bahawa anak-anak 
yang kecil itu diwajibkan menjaga ibubapa mereka 
yang tua. Apa yang dilihat dan disaksi ialah fitrah 
makhluk-makhluk ini hanya ditaklifkan supaya yang 
tua menjaga yang muda di dalam setengah-setengah 
jenis binatang sahaja. Kerana itu pesanan ini mungkin 
khusus untuk jenis manusia sahaja. 

Pesanan membuat kebaikan dan kebaktian kepada 
dua ibubapa berulang-ulang kali disebut di dalam Al- 

Qur'anul-Karim dan di dalam hadith-hadith Rasulullah 
s.a.w. Tetapi tidak ada pesanan yang ditujukan 
kepada ibubapa supaya membuat kebaikan kepada 
anak-anaknya melainkan jarang-jarang sekali iaitu 
kerana adanya sesuatu sebab atau keadaan-keadaan 
yang tertentu, kerana dorongan fitrah insan itu sahaja 
sudah cukup untuk menggerakkan ibubapa menjaga 
dan memelihara anaknya secara spontan yang 
tergerak dengan sendiri tanpa memerlukan kepada 
perangsang atau pendorong yang lain. Fitrah inilah 
yang membuat ibubapa sanggup melakukan 
pengorbanan yang luhur, sempurna dan aneh, iaitu 
pengorbanan yang seringkali sampai kepada had 
sanggup mati, apatah lagi menderita kesakitan dan 
kesengsaraan. Mereka berbuat demikian tanpa 
teragak-agak, tanpa menunggu ganjaran, tanpa 
membangkit-bangkit dan tanpa keinginan untuk 
mendapatkan terima kasih. Tetapi bagi generasi anak- 
anak pula, mereka tidak banyak menoleh ke 
belakang. Mereka tidak banyak menoleh kepada 
generasi ibubapa yang berkorban, memberi dan 
sudah tua, kerana giliran mereka ialah maju kedepan 
mendapatkan generasi baru dari anak-anak mereka 
pula, dan untuk generasi inilah mereka mengambil 
giliran berkorban dan memeliharanya. Demikianlah 
berlalunya hidup ini. 

Islam menjadikan keluarga sebagai kepingan- 
kepingan bata asas dalam pembinaan masyarakat 
Islam dan sebagai tempat belaan dan asuhan, di mana 
anak-anak yang masih mentah itu perlahan-lahan 
dapat berkembang dan 'membesar, di samping 
menerima bekalan kasih sayang, bantu-membantu, 
sanggup menyanggup dan bina-membina. Kanak- 
kanak yang tidak mendapat tempat belaan keluarga 
akan membesar dengan kelakuan-kelakuan yang 
ganjil/abnormal di dalam beberapa segi kehidupannya 
walaupun ia menerima kerehatan dan didikan yang 
secukupnya di luar lingkungan keluarga. Bekalan 
utama yang tidak dapat diperoiehinya, di tempat 
belaan yang lain dari belaan keluarga ialah perasaan 
kasih sayang. Umum diakui bahawa kanak-kanak 
dengan tabi'at semulajadinya suka membulut ibunya 
dalam dua tahun yang pertama dari umur hidupnya. 
Dalam masa ini dia tidak sanggup berkongsi ibu 
dengan sesiapa pun. Ini tidak dapat dini'mati kanak- 
kanak di tadika-tadika, kerana pengasuh-pengasuh 
yang bertugas di sini adalah berkewajipan mengasuh 
beberapa orang kanak-kanak yang lain dalam satu 
masa. Mereka berdengki-dengki satu sama lain untuk 
mendapat ibu tiruan bersama itu. Di sinilah 
tumbuhnya di dalam hati mereka perasaan marah dan 
dendam menyebabkan perasaan kasih sayang tidak 
dapat tumbuh di hati mereka. Begitu juga kanak- 
kanak memerlukan satu kuasa yang tetap yang 
menjaga dan mengawasinya supaya ia dapat 
membina syahsiyahnya yang teguh. Ini tidak mungkin 
terlaksana melainkan di tempat belaan keluarga, 
kerana di tadika-tadika tidak terdapat satu kuasa 
syakhsiyah yang tetap, kerana pengasuh-pengasuh di 
sana berubah-ubah dan bergilir-gilir menjaga kanak- 
kanak yang lain. Ini menyebabkan syakhsiyah kanak- 


kanak itu tidak teguh dan kukuh. Ujian-ujian dan 
pengalaman-pengalaman di tadika-tadika setiap hari 
mendedahkan hikmat kebijaksanaan yang tulen 
mengapa keluarga itu dijadikan batu asas yang 
pertama bagi pembinaan masyarakat yang sejahtera, 
iaitu masyarakat yang menjadi matiamat peluangan 
Islam untuk membangunkannya di atas landasan 
fitrah yang sejahtera. 


Di sini Al-Qur'an menggambarkan pengorbanan 
yang luhur yang diberikan oleh seseorang ibu kepada 
anaknya, iaitu satu pengorbanan yang tidak dapat 
dibalas selama-lamanya oleh anak-anaknya walau 
bagaimana besarnya kebaktian mereka menjunjung 
perintah Allah membuat baik kepada kedua ibubapa 
mereka: 


• ^ J^rS’ ,S } /y S S' S'S 

U? 




"Ibunya telah mengandungkannya dengan susah payah dan 
melahirkannya dengan susah payah. Tempoh 
mengandungnya sampai lepas susunya ialah tiga puluh 
bulan. "( 15 ) 


Susunan kata-kata ayat ini dan bunyi kata-kata itu 
sendiri memberi gambaran yang hidup betapa 
teruknya kesusahan, kepenatan, kepayahan dan 
kesulitan yang dialami seseorang ibu: 

? "S-s- Ss \,s ^ J «Z 

"Dia telah mengandungkannya dengan susah payah dan 
melahirkannya dengan susah payah."( 15 ) 

Ungkapan ini seolah-olah keluhan penat lelah 
memikul tanggungan yang berat yang membuat 
seseorang itu termengah-mengah menarik nafas. 
Itulah gambaran ibu yang mengandung terutama di 
hari-hari yang akhir, dan itulah keadaan ibu yang 
melahirkan anak dengan penuh penderitaan dan 
kesakitan. 




Ilmu gena (genetiks) telah menerangkan kepada kita 
betapa besarnya pengorbanan seorang ibu dalam 
proses mengandung dan melahirkan seorang anak, la 
menerangkan kepada kita dengan gambaran yang 
amat menarik dan jelas. 

Sebaik sahaja telur perempuan itu berkahwin 
(bersenyawa) dengan sel mani lelaki, ia terus berusaha 
melekatkan dirinya di dinding rahim, la dilengkapkan 
dengan sifat pemakan, la mengoyak dinding rahim 
tempat ia melekat itu dan memakannya, maka darah 
si ibu pun mengalir ke tempatnya, di mana telur yang 
bersenyawa dengan sel mani itu sentiasa tergenang 
dalam darah ibu yang kaya dengan berbagai-bagai 
zat la menghisapkan darah itu untuk hidup dan 
subur, la sentiasa memakan dinding-dinding rahim 
itu, sentiasa menghisap bahan hayat, sedangkan si ibu 
makan dan minum, mencerna dan menghisap untuk 
membekalkan darah yang bersih dan berzat kepada 
telur yang lahap dan rakus itu. Dalam masa 
pembentukan tulang-temalang janin, ia banyak 

menghisap zat kapur dari darah ibunya, ini 
menyebabkan si ibu itu memerlukan zat kapur kerana 
ia memberi larutan tulang-tulangnya dalam darah 
untuk membentuk tulang bayi yang kecil itu. Ini hanya 
sebahagian kecil dari pengorbanan si ibu yang 
banyak. 

Di samping itu, melahirkan anak pula merupakan 
satu proses yang sukar dan mengoyakkan anggota, 
tetapi kesakitan dan kemeranaan melahirkan anak itu 
tidak dapat menghalangkan keinginan fitrah Si ibu. la 
tidak dapat menjadikan si ibu itu lupa kepada 
kemanisan mendapat anak yang memenuhi keinginan 
fitrahnya. Ibarat benih yang menumbuhkan 
tumbuhan yang baru, ia hidup dan menjalar subur 
sedangkan benih itu sendiri mengering dan mati. 

Kemudian diikuti pula dengan kerja menyusu dan 
membela. Si ibu memberi jus daging dan tulang- 
temalangnya di dalam susu, la memberi jus hati dan 
sarafnya untuk membela bayinya. Walaupun 
demikian, dia tetap bergembira, bahagia, pengasih 
dan penyayang. Dia tidak pernah jemu dan tidak 
pernah bosan dengan kepenatan melayani bayinya. 
Yang menjadi cita-cita si ibu ialah ia mahu melihat 
anak itu sihat dan subur. Itulah satu-satunya ganjaran 
yang diingininya. 

Masakan seorang itu dapat membalas pengorbanan 
si ibu ini biarpun bagaimana besar ia berbakti dan 
membuat baik kepadanya, kerana apa yang dibuat 
olehnya adalah terlalu kecil dan sedikit. 

Amatlah benar sabda Rasulullah s.a.w. apabila 
beliau di temui seorang lelaki dalam masa tawaf. 
Lelaki itu sedang menggendung ibunya mengerjakan 
tawaf, lalu ia bertanya Rasulullah s.a.w.: 

oJb-l j 6 j3ji 'ij .V Co H Jjfc 

"Adakah hamba telah menyempurnakan haknya?" Jawab 
beliau: "Tidak, tidak sampai pun dengan sepenarik 

keluhannya. " 

(Diriwayat oleh al-Hafiz Abu Bakr al-Bazzaz dengan 
isnadnya dan Buraydah dan bapanya) 

Setelah selesai menerangkan pesanan berbakti 
kepada dua ibu bapa dan menggerakkan hati 
manusia dengan pengorbanan ibu-ibu, AI-Qur'an 
membawa kita kepada peringkat si bayi itu meningkat 
usia dewasa yang matang, mempunyai fitrah yang 
jujur dan hati yang mendapat hidayat: 




"Sehingga apabila ia sampai ke peringkat dewasa dan 
meningkat usia empat puluh tahun ia pun berdo'a: Wahai 
Tuhanku i Dorongkan daku supaya mensyukuri ni'mat-Mu 
yang telah Engkau kurniakannya kepadaku dan kepada dua 
ibubapaku dan supaya aku mengerjakan amalan yang soleh 
yang Engkau redhakannya dan kurniakanlah kesalihan dalam 
zuriat keturunanku. Sesungguhnya aku bertaubat kepada- 
Mu dan sesungguhnya aku dari golongan Muslimin. "(1 5) 

Peringkat umur dewasa yang matang ialah 
peringkat umur di antara tiga puluh dan empat puluh 
tahun. Dan peringkat usia empat puluh tahun itu 
merupakan kemuncak kematangan, di waktu ini 
segala kekuatan dan tenaga seseorang itu subur 
dengan sempurna, dan di waktu inilah juga ia cukup 
bersedia untuk memikirkan sesuatu dengan 
mendalam dan tenang. Dan di dalam peringkat usia 
ini juga fitrah manusia yang jujur dan lurus mulai 
memberi perhatiannya kepada hakikat di sebalik 
hidup dan selepas hidup ini dan memikirkan nasib 
kesudahan hayatnya. 


Di sini Al-Qur'an menggambarkan perasaan dan 
fikiran yang terlintas di dalam jiwa yang jujur itu 
semasa ia berada di persimpangan jalan di antara 
peringkat umurnya yang telah berlalu dengan 
peringkat- akhir umurnya yang hampir-hampir 
kelihatan, di sinilah ia berdo'a kepada Allah: 



"Wahai Tuhanku I Dorongkan daku supaya mensyukuri 
ni'mat-Mu yang telah Engkau kurniakannya kepadaku dan 
kepada kedua ibu bapaku. "(15) 


Inilah seruan kalbu yang mengenangkan ni'mat 
Allah, qalbu yang merasa ni'mat Ilahi itu begitu besar 
dan begitu banyak. Ni'mat itu telah melimpahi dirinya 
dan dua ibubapanya sebelum ini, iaitu ni'mat Ilahi 
yang telah begitu lama diketahuinya. Qalbu yang 
merasa kesyukuran dan terima kasihnya adalah terlalu 
kecil, kerana itu ia berdo'a kepada Allah supaya ia 
dapat mensyukuri semuanya, la memohon supaya 
Allah dorongkannya agar dapat ia menunaikan 
kewajipan kesyukuran itu dengan sempurna dan 
janganlah tenaganya dan perhatiannya berbelah bagi 
di dalam kesibukan-kesibukan yang lain dari 
menyempurnakan kewajipan yang besar ini. 


£ 4 




"Dan supaya aku mengerjakan amalan yang soleh/' (1 5) 


Ini satu lagi permohonannya iaitu ia memohon agar 
ia dikurniakan pertolongan dan taufik kepada amalan- 
amalan yang soleh yang sempurna hingga mendapat 

keredhaan Allah, kerana keredhaan Allah itu 
merupakan satu-satunya matlamat dan harapan yang 
dicita-citakannya. 

"Dan kurniakanlah kesalihan dalam zuriat keturunanku. "(1 5) 

Inilah permohonan yang ketiga. Setiap hati yang 
Mu'min bercita-cita supaya amalannya yang soleh itu 
bersambung pada zuriat keturunannya dan agar 
hatinya merasa tenang bahawa di dalam zuriat 
keturunannya yang akan datang terdapat anak 
cucunya yang menyembah Allah dan memohon 
keredhaan-Nya. Zuriat keturunan yang soleh itulah 
cita-cita dan impian setiap hamba yang soleh. la lebih 
diutamakan di sisinya dari segala perbendaharaan dan 
kekayaan dunia yang lain, la lebih menyenangkan 
hatinya dari segala perhiasan dunia. Do'a ini bermula 
dari ibubapa kepada sekalian anak cucu-cicit supaya 
seluruh generasi yang bersilih ganti itu bersambung di 
dalam keta'atan kepada Allah. 

la mengemukakan permohonan syafa'atnya kepada 
Allah dan syafa'atnya yang dikemukakan di hadapan 
do'anya yang tulus ikhlas itu ialah taubat dan 
penyerahan diri kepada Aliah (Islam); 



"Sesungguhnya aku bertaubat kepada-Mu dan 
sesungguhnya aku dari golongan Musllmin."(15) 

Itulah sikap hamba yang soleh yang mempunyai 
fitrah yang bersih dan jujur terhadap Allah, sedangkan 
sikap Allah terhadap mereka telah diterangkan oleh 
Al-Qur'an seperti berikut: 



"Merekalah orang-orang yang Kami terima dari mereka 
sebaik-baik amalan yang dikerjakan mereka dan Kami 
ampunkan kesalahan-kesalahan mereka. Mereka adalah dari 
penghuni-penghuni Syurga sebagai memenuhi janji yang 
benat yang telah dijanjikan kepada mereka. "(1 6) 

Maksudnya, balasan itu mengikut hisab yang 
sebaik-baiknya dan kesalahan-kesalahan akan 
diampun. Dan tempat kembalinya ialah Syurga 
bersama penghuni-penghuninya. Itulah penunaian 
janji yang benar yang dijanjikan kepada mereka di 
dunia. Dan Allah tidak akan memungkiri janji-Nya. 
Dan balasan-Nya adalah balasan ni'mat yang 
melimpah ruah. 


4U aJL* 

^ 

(Pentafsiran ayat-ayat 17 - 18] 

Contoh yang kedua ialah contoh penyelewengan, 
kefasigan dan kesesatan: 



"Dan orang yang berkata kepada dua ibubapanya: Hehl 
Bosannya ayah dan emak ini! Apakah ayah dan emak 
mengancam saya bahawa saya kelak akan dikeluarkan 
kembali (dari kubur) sedangkan berbagai-bagai umat telah 
berlalu sebelumku (tanpa kembali balik). Lalu kedua orang 
tuanya memohon pertolongan kepada Allah (dan berkata 
. kepada anaknya): Celakalah engkau I Berimanlah (wahai 
anakku!) kerana sesungguhnya janji Allah itu benar. Lalu ia 
menjawab: Ini hanya dongeng orang-orang zaman dahulu 
sahaja. "(17) 


Kedua-dua ibubapa itu beriman, sedangkan si anak 
pula seorang anak derhaka yang ingkarkan kebaikan 
keduanya, la berbicara dengan orang tuanya dengan 
melahirkan sungutan dan rasa bosan yang kasar, yang 
melukakan hati keduanya: 



"Hehl Bosannya ayah dan emak ini! "(17) 


Kemudian dia mengingkari hari Akhirat dengan 
hujah, yang lemah: 



"Apakah ayah dan emak mengancam saya bahawa saya 
kelak akan dikeluarkan kembali (dari kubur) sedangkan 
berbagai-bagai umat telah berlalu sebelumku? "(17) 


Maksudnya mereka telah pergi dan mati dan tiada 
apa pun yang pulang kembali 


Hari Qiamat itu telah ditentukan masanya, dan 
kebangkitan akan berlaku secara menyeluruh selepas 
berakhirnya masa hidup dunia. Tiada siapa pun yang 
mengatakan kebangkitan itu berlaku secara kecil- 
kecilan, di mana satu generasi yang silam 
dibangkitkan di zaman generasi yang mendatang. 
Qiamat bukannya mainan dan bukan cuma-cuma, la 
merupakan hisab penamat bagi seluruh peringkat 
hidup dunia selepas tamat masanya. 


Dua ibu bapa itu melihat keingkaran dan kekufuran 
anaknya. Mereka terkejut mendengar perkataan 
anaknya yang derhaka yang ditujukan kepada Allah 
dan kepada mereka berdua. Hati mereka gementar 
terhadap terjahan dan kelancangan lidahnya, lalu 
mereka memujuknya: 

^ s* S f ^ v'* 



"Kedua orang tuanya memohon pertolongan kepada Allah 
(dan berkata kepada anaknya): Celakalah engkau I 

Berimanlah (wahai anakku!) kerana sesungguhnya janji Allah 
itu benar. "(17) 


JUZIT KE-26 


50 SURAH AL-AHQAAF C& 


19 


Nampaknya kedua-dua orang tua itu terkejut 
mendengar perkataan anak-anaknya. Sedangkan si 
anak ini terus berdegil dengan kekufuran dan 
keingkarannya. Lalu berkata: 



" Lalu ia menjawab: Ini hanya dongeng orang-orang zaman 
dahulu sahaja. "( 1 7) 


Di sini Allah dengan segera menerangkan nasib 
kesudahan mereka yang telah ditentukan-Nya: 



"Merekalah orang-orang yang tetap menerima keputusan 
ditimpa J azab bersama umat-umat yang lampau sebelum 
mereka yang terdiri dari jin dan manusia. Sesungguhnya 
mereka adalah orang-orang yang rugi."(18) 


Keputusan 'azab yang telah ditentukan ke atas 
mereka merupakan balasan seksa yang akan 
menimpa para pengingkar dan pendusta. Bilangan 
mereka amat ramai termasuk generasi-generasi yang 
telah berlalu dari jin dan manusia. Ini adalah janji 
Allah yang tidak pernah mungkir: 





Sesungguhnya mereka adalah orang-orang yang rugi." (18) 


Tidak ada kerugian yang lebih besar dari kerugian 
keimanan dan keyakinan di dunia di samping 
kerugian mendapat keredhaan dan ni'mat Allah di 
Akhirat dan setelah itu memperolehi 'azab keseksaan 
yang disediakan kepada para pengingkar dan 
penyeleweng. 


-k. T m a -» J ^ aL- 

VJv 

(Pentafsiran ayat 19) 

Setelah menyatakan akibat dan balasan secara 
umum bagi orang-orang yang menerima hidayat dan 
orang-orang yang sesat, AI-Qur'an mengambarkan 
pula kehalusan hisab dan penilaian terhadap amalan 
setiap orang dari mereka: 



"i Dan bagi setiap mereka masing-masing memperolehi 
berbagai-bagai darjat balasan yang sesuai dengan amalan 
yang dikerjakan mereka agar dengan itu Allah 
menyempurnakan balasan terhadap amalan-amalan mereka 
dan mereka sama sekali tidak dianiayai."(1 9) 


Dua contoh syakhsiyah yang telah disebutkan itu 
memang umum terdapat dalam mana-mana 
masyarakat manusia, tetapi cara kedua-duanya 
disebut dengan uslub ayat ini seolah-olah 
menentukan dua orang yang tertentu sahaja adalah 
lebih berkesan dan lebih menghidupkan contoh itu 
seolah-olah ia benar-benar sedang berlaku. 

Ada riwayat-riwayat yang mengisahkan bahawa 
kedua-dua syakhsiyah itu memang dituju kepada 
orang-orang yang tertentu, tetapi tidak ada satu 
riwayat pun yang sah dari riwayat-riwayat itu. Oleh 
kerana itu lebih baik kedua-dua syakhsiyah itu 
dianggap sebagai contoh sahaja. Ini berdasarkan 
kepada kata-kata kesimpulan bagi contoh yang 
pertama iaitu: 



"Merekalah orang-orang yang Kami terima dari mereka 
sebaik-baik amalan yang dikerjakan mereka dan Kami 
ampunkan kesalahan-kesalahan mereka . Mereka adalah dari 
penghuni-penghuni Syurga sebagai memenuhi janji yang 
benar yang telah dijanjikan kepada mereka." (1 6) 


Dan kata-kata kesimpulan bagi contoh yang kedua 
iaitu: 



"Merekalah orang-orang yang tetap menerima keputusan 
ditimpa J azab bersama umat-umat yang lampau sebelum 
mereka yang terdiri dari jin dan manusia . Sesungguhnya 
mereka adalah orang-orang yang rugi. "(1 8) 


Di samping kata-kata kesimpulan umum: 



"Dan bagi setiap mereka masing-masing memperolehi 
berbagai-bagai darjat balasan yang sesuai dengan amalan 
yang dikerjakan mereka agar dengan itu Allah 
menyempurnakan balasan terhadap amalan-amalan mereka 
dan mereka sama sekali tidak dianiayai. "(19) 

Semua kesimpulan-kesimpulan ini membayangkan 
bahawa yang dimaksudkan dengan dua syakhsiyah itu 
ialah contoh yang berulang-ulang dari dua golongan 
manusia. 


Maksudnya, setiap orang ditentukan darjatnya. 
Setiap orang mengikut amalan masing-masing. Itulah 
garis umum pembalasan bagi setiap golongan. 

(Pentafsiran ayat 20] 


Kemudian Al-Qur'an meletakkan kaum Musyrikin 
berdepan dengan satu pemandangan di Hari Hisab 
yang mereka ingkarkannya: 



"Dan (Kenangilah) hari (Qiamat) ketika orang-orang kafir 
didedahkan kepada api Neraka (dan dikatakan kepada ■ 
mereka): Kamu telah menghabiskan ni'mat-ni'mat kamu 
yang baik di dunia dan telah bersenang-senang 
meni'matinya. Tetapi pada hari ini kamu dibalaskan dengan 
'azab kehinaan kerana kamu berlagak angkuh di bumi tanpa 
sebab yang sebenar dan kerana perbuatan kamu yanq 
fasiq. "(20) 

Pemandangan ini merupakan satu pemandangan 
yang pantas dan tegas, tetapi menarik perhatian yang 
amat mendalam dan jauh. Pemandangan ini 
mendedahkan orang-orang kafir kepada Neraka. Dan 
sebelum mereka diseretkan ke dalamnya, mereka 
diterangkan sebab-sebab mengapa mereka 
didedahkan kepada Neraka dan diseretkan ke 
dalamnya: 



"Kamu telah menghabiskan ni'mat-ni'mat kamu yang baik di 
dunia dan telah bersenang-senang meni'matinya. "(20) 

Maksudnya, mereka dahulu benar-benar telah 
memiliki ni'mat-ni'mat yang baik tetapi mereka 
habiskan semuanya di dalam kehidupan dunia. 
Mereka tidak sedikit pun menyimpankannya untuk 
Akhirat. Mereka berfoya-foya meni'matinya tanpa 
membuat perhitungan untuk hari Akhirat. Mereka 
meni'matinya seperti binatang-binatang ternakan, 
iaitu semata-mata untuk mendapat kelazatan dan 
keni'matan tanpa memandang kepada Akhirat, tanpa 
bersyukur kepada ni'mat Allah dan tanpa 
memperdulikan yang keji dan yang haram. Kerana itu 
mereka hanya mendapat keni'matan dunia tetapi 
tidak mendapat keni'matan Akhirat Mereka tukarkan 
detik-detik hidup yang sekelip mata itu dengan detik- 
detik hidup abadi yang tidak diketahui batasnya 
melainkan Allah. 


"Pada hari ini kamu dibalas dengan 'azab kehinaan kerana 
kamu berlagak angkuh di bumi tanpa sebab yang sebenar 
dan kerana perbuatan kamu yang fasia. "(20) 


Setiap hamba yang berlagak angkuh di bumi, 
bererti berlagak angkuh tanpa kebenaran kerana sifat 
kebesaran diri itu hanya milik Allah yang tunggal 
sahaja. Tiada siapa pun berhak bersifat angkuh dan 
sombong sama ada sedikit atau banyak, 'azab 
kehinaan di Akhirat itu adalah satu balasan yang adil 
terhadap sikap angkuh dan bongkak di dunia. 
Tegasnya balasan yang setimpal bagi keangkuhan itu 
ialah kehinaan di Akhirat, dan balasan terhadap 
penyelewengan dari agama Allah dan jalan-Nya ialah 
kehinaan juga, kerana kemuliaan itu untuk Allah, 
untuk Rasul-Nya dan untuk para Mu'minin. 

Demikianlah surah ini mengakhiri pusingan ini 
dengan mengemukakan dua contoh insan dan nasib 
kesudahan keduanya di Akhirat, dan dengan 
menayangkan satu pemandangan yang berkesan 
yang menggambarkan nasib kesudahan para 
pendusta di Akhirat yang menyeleweng dari agama 
Allah dan enggan ta'at kepada Allah kerana angkuh, 
la merupakan satu cubitan yang mencubit hati 
manusia, dan merangsangkan fitrahnya yang bersih 
dan jujur untuk menjalani jalan yang aman yang 
menyampaikan kepada Allah. 


(Kumpulan ayat-ayat 21 - 28] 

Dan kenangilah (Hud) saudara kaum 'Ad ketika ia memberi 
a mara n kepada kaumnya yang tinggai di al-Ahqaaf Para 
Rasul yang memberi amaran itu telah datang sebelumnya 
dan setepasnya (dan semuanya berkata): Janganlah kamu 
sembah melainkan Allah. Sesungguhnya aku takut kamu 
mendapat 'azab keseksaan pada hari yang amat besar (2 1). 
Jawab mereka: Apakah engkau datang kepada kami untuk 
memesongkan kami dari menyembah tuhan-tuhan kami? 
Jika demikian bawakanlah sahaja kepada kami 'azab 
keseksaan yang engkau janjikan itu jika engkau dari orang- 
orang yang benar (22). Kata Hud: Ilmu (mengenai 'azab itu) 
berada di sisi Allah , (tugasku hanya) menyampaikan kepada 
kamu perintah yang aku diutuskan untuk membawanya , 
tetapi aku melihat kamu satu kaum yang jahil (23). Apabila 
mereka melihat 'azab itu berupa tompokan awan yang 
menuju ke arah wadi-wadi mereka , lalu mereka pun berkata: 
Inilah awan yang akan membawa hujan kepada kita. (Tetapi 
sebenarnya bukan) bahkan itulah 'azab yang kamu pinta 
disegerakan kedatangannya, itulah angin yang membawa 
'azab yang amat pedih (24). Yang menghancur-leburkan 
segala sesuatu dengan perintah Tuhannya dan (akibatnya) 
mereka binasa semuanya. Tiada sesuatu yang kelihatan 
melainkan tempat-tempat kediaman mereka sahaja. 
Demikianlah Kami membalas kaum yang berdosa (25). Dan 
sesungguhnya Kami telah meneguhkan kedudukan mereka 
yang belum pernah Kami teguhkan kedudukan kamu 
sepertinya. Dan Kami telah ciptakan untuk mereka 
pendengaran i, penglihatan dan hati tetapi pendengaran 
mereka , penglihatan mereka dan hati mereka* tidak sedikit 
pun memberi faedah kepada mereka, kerana mereka 
mengingkari ayat-ayat Allah (dan akibatnya) mereka telah 
dikepung 'azab yang diejek-ejekkan mereka (26). Dan 
sesungguhnya Kami telah membinasakan negeri-negeri 
disekeiiling kamu dan telah menerangkan ayat-ayat Kami 
dengan berbagai-bagai cara supaya kamu kembali (ke jalan 
Aliah) (27). Maka mengapakah sembahan-sembahan yang 
disembahkan mereka selain dari Allah sebagai tuhan-tuhan 
untuk mendekatkan mereka kepada Allah itu tidak 
menolong mereka , bahkan mereka menghilangkan diri dari 
mereka. Itulah pembohongan mereka dan akibat perbuatan 
mereka mengada-ngadakan sembahan-sembahan?(28) 

Kebinasaan Kaum 'Ad Dan Negeri-negeri 
Di Sekeliling Makkah 

Dalam pusingan ini kita dibawa menjelajah di satu 
bidang yang lain yang menguatkan persoalan yang 
dibicarakan oleh surah ini, dan memikat hati manusia 


dari satu segi yang lain dari segi-segi yang telah 
disentuhkan oleh dua pusingan yang pertama dahulu, 
iaitu penjelajahan melihat kebinasaan kaum 'Ad dan 
kebinasaan negeri-negeri di sekeliling Makkah. 
Mereka telah mengambil sikap permusuhan terhadap 
rasul-rasul mereka dan terhadap saudara mereka Nabi 
Hud a.s. sama dengan sikap permusuhan kaum 
Musyrikin terhadap Rasul mereka dan saudara mereka 
Nabi Muhammad s.a.w. 

Mereka menyangkal Nabi mereka dan sangkalan- 
sangkalan itu telah dijawab oleh Nabi mereka dengan 
jawapan yang sesuai dengan adab sopan seorang 
Nabi, iaitu jawapan yang tidak keluar dari batas 
kemanusiaannya dan dari batas tugas kenabiannya. 
Selepas itu kaum 'Ad dibinasakan Allah dengan 'azab 
bencana alam apabila mereka tidak mengendahkan 
amaran Rasul mereka. Kekuatan dan kekayaan 
mereka tidak dapat menyelamatkan mereka, 
sedangkan mereka lebih kuat dan lebih kaya dari 
kaum Musyrikin Makkah. Mereka juga merupakan 
satu kaum yang cerdik, tetapi mereka tidak 
menggunakan pendengaran, penglihatan dan hati 
mereka. Dan tuhan-tuhan yang disembahkan mereka 
untuk mendekatkan diri mereka kepada Allah juga 
tidak memberi apa-apa faedah kepada mereka. 

Demikianlah Al-Qur'an memperlihatkan kepada 
kaum Musyrikin Makkah kebinasaan kaum yang 
terdahulu yang sama seperti mereka dan ini bererti 
AI-Qur'an memperlihatkan kesudahan nasib diri 
mereka yang sama. Al-Qur'an memperlihatkan 
mereka garisan agama yang tetap teguh dan 
bersambung-sambung, garisan agama yang 
ditegakkan di atas satu dasar yang sama yang tidak 
berubah-ubah dan garisan Sunnatuliah yang tetap 
tidak berubah. Dari sisi pokok 'aqidah Islam kelihatan 
tegak dengan akar umbinya yang mendalam dan 
dengan dahan-dahan dan cabang-cabangnya yang 
menghulur di dalam pendalaman zaman, la kelihatan 
satu sahaja di sepanjang abad dan di seluruh tempat. 

A 4^ 

yj» ^ ^ 


(Pentafsiran ayat-ayat 21-25] 



"Dan kenangilah (Hud) saudara kaum 'Ad ketika ia memberi 
amaran kepada kaumnya yang tinggal di al-Ahqaaf Para 
Rasul yang memberi amaran itu telah datang sebelumnya 
dan selepasnya (dan semuanya berkata): Janganlah kamu 
sembah melainkan Allah. Sesungguhnya aku takut kamu 
mendapat 'azab keseksaan pada hari yang amat besar. "(21) 

Yang dimaksudkan dengan saudara 'Ad ialah Nabi 
Hud a.s. A!-Qur'an menyebutnya dengan sifat 

persaudaraan kepada kaumnya untuk 
menggambarkan hubungan kasih sayang di antaranya 
dengan mereka dan hubungan kerabat yang 
sepatutnya boleh menarik mereka kepada da'wahnya, 
dan sepatutnya mereka boleh menaruh sangkaan- 
sangkaan yang baik terhadap da'wahnya dan 
terhadap dirinya, dan perhubungan yang seperti inilah 
juga wujud di antara Nabi Muhammad s.a.w. dengan 
kaumnya yang telah mengambil sikap bermusuh 
dengannya itu. 

Kata-kata adalah kata-kata majmuk dari 

"LiS*" (Hiqf) yang bererti cangkat-cangkat pasir, 
kerana kaum 'Ad membina rumah-rumah kediaman 
mereka di atas cangkat-cangkat pasir di Selatan Tanah 
Arab yang dikatakan terletak di negeri Hadhramaut. 

Allah S.W.T. mengarahkan Nabi-Nya s.a.w. supaya 
mengenangkan Hud dan amaran beliau kepada 
kaumnya di Ahqaaf. Allah mengingatkan beliau 
dengan Hud supaya beliau mencontohinya, kerana 
Hud juga sama seperti beliau pernah menerima 
tentangan kaumnya. Allah mengingatkan beliau 
dengan Nabi Hud untuk mengingatkan kaum 
Musyrikin Makkah dengan 'azab kebinasaan yang 
telah menimpa rakan-rakan sejawat mereka di zaman 
dahulu yang sehaluan dengan mereka. Mereka 
tinggal tidak jauh dari kaum-kaum sebelum mereka 
iaitu di sekeliling mereka. 


Nabi Hud a.s. telah memberi amaran kepada 
kaumnya dan beliau bukanlah Rasul pertama yang 
memberi amaran kepada mereka, malah beliau telah 
pun didahului oleh rasul-rasul yang lain: 








"Para rasul yang memberi amaran itu telah datang 
sebelumnya dan selepasnya."(21) 


Ada rasul-rasul yang dekat dengan beliau dan ada 
pula yang jauh darinya dari segi masa dan tempat. 
Pendeknya para rasul yang memberi amaran itu terus 
bersambung-sambung. Kerana itu kedatangan Rasul 
kepada mereka bukanlah perkara baru dan bukan 
pula perkara aneh, malah perkara biasa sahaja. 


Nabi Hud a.s. memberi amaran kepada kaumnya 
sama seperti amaran-amaran yang diberi para rasul 
yang lain iaitu: 




"Janganlah kamu sembah melainkan Allah. Sesungguhnya 
aku takut kamu mendapat ' azab keseksaan pada hari yang 
amat besar. "(21) 


Ibadat kepada Allah yang tunggal merupakan 
'aqidah dalam hati nurani di samping merupakan satu 
sistem dalam hidup. Penyelewengan dari ibadat 
kepada Aliah yang tunggal ini akan membawa kepada 
'azab keseksaan yang besar di dunia atau di Akhirat 
atau kedua-duanya sekali. Maksud: 



"Hari yang amat besar" (21) 

ialah hari Qiamat, iaitu hari yang paling dahsyat. 

Apakah jawapan kaumnya terhadap arahan dan 
amarannya itu? 



"Jawab mereka: Apakah engkau datang kepada kami untuk 
memesongkan kami dari menyembah tuhan-tuhan kami? 
Jika demikian , bawakanlah sahaja kepada kami 'azab 
keseksaan yang engkau janjikan itu jika engkau dari orang- 
orang yang benar. "(22) 

Itulah sangkaan-sangkaan yang jahat, 
ketidakfahaman, cabaran terhadap Rasul yang 
memberi amaran, gesaan-gesaan supaya disegerakan 
'azab yang diancamkan kepada mereka, ejekan, 
pendustaan, kedegilan dan kebanggaan di atas 
kebathilan. 



Tetapi Nabi Hud a.s. menerima cabaran-cabaran ini 
dengan adab sopan seorang nabi dan dengan sikap 
yang bersih dari segala dakwaan yang bukan-bukan 
dan dengan sikap yang tidak melampaui batas: 



(tugasku hanya) menyampaikan kepada kamu perintah yang 
aku diutuskan untuk membawanya , tetapi aku melihat kamu 
satu kaum yang jahil. "(23) 

Maksudnya, aku hanya memberi amaran 'azab 
kepada kamu mengikut bagaimana yang 
diperintahkan kepada aku. Aku tidak mengetahui 
bilakah 'azab itu akan datang dan aku juga tidak 
mengetahui bagaimana bentuk 'azab itu. Ilmu 
pengetahuan mengenai perkara-perkara ini hanya 
berada di sisi Allah sahaja, aku tidak lebih dari 
seorang penyampai perintah dari Allah. Aku tidak 
mendakwa mempunyai ilmu pengetahuan dan qudrat 
kuasa di samping Allah: 



"Tetapi aku melihat kamu satu kaum yang jahil"(23) 

dan bodoh, kerana tidak ada perbuatan yang lebih 
bodoh dan lebih jahil dari perbuatan menyambut 
Rasul yang memberi peringatan dan nasihat yang 
ikhlas dan seorang saudara yang dekat dengan 
cabaran dan pendustaan yang seperti ini? 

Perdebatan yang panjang di antara Hud dan 
kaumnya diterangkan dalam ayat ini dengan ringkas 
sahaja, dan Al-Qur'an terus memperkatakan maksud 
asal sehingga akhirnya di tempat ini sebagai jawapan 

terhadap cabaran dan gesaan mereka supaya 
disegerakan 'azab itu. 



" Apabila mereka melihat ' azab itu berupa tompokan awan 
yang menuju ke arah wadi-wadi mereka , lalu mereka pun 
berkata: Inilah awan yang akan membawa hujan kepada 
kita. (Tetapi sebenarnya bukan) bahkan itulah ' azab yang 
kamu pinta disegerakan kedatangannya . Itulah angin yang 
membawa ' azab yang amat pedih (24). Yang menghancur- 
leburkan segala sesuatu dengan perintah Tuhannya dan 
(akibatnya) mereka binasa semuanya. Tiada sesuatu yang 
kelihatan melainkan tempat-tempat kediaman mereka 
sahaja. Demikianlah Kami membalas kaum yang 

berdosa. "(25) 

Menurut riwayat-riwayat kaum 'Ad telah ditimpa 
bencana panas terik dan kemarau. Mereka dilingkungi 
suasana hangat dan kering. Selepas itu Allah 
membawa awan kepada mereka dan mereka sekalian 
menyambutnya dengan riang gembira. Mereka keluar 
beramai-ramai ke wadi-wadi kerana mereka 

menyangka kedatangan awan-awan itu membawa 
hujan: 



"Lalu mereka pun berkata: Inilah awan yang akan membawa 
hujan kepada kita." (24) 


Perkataan mereka dijawab oleh lidah realiti: 



"Bahkan itulah 'azab yang kamu pinta disegerakan 
kedatangannya. Itulah angin yang membawa * 'azab yang 
amat pedih."(24) 



"Yang menghancur-leburkan segala sesuatu dengan 
perintah Tuhannya. "(25) 

Itulah ribut yang amat dahsyat yang telah 
diceritakan di dalam surah yang lain, ia disifatkan 
seperti berikut: 



"Angin itu tidak meninggalkan sesuatu apa yang 
dilandakannya melainkan ia jadikan nya seperti mayat yang 
reput. " 

(Surah az-Zariyat: 42) 


Al-Qur'an menggambarkan ribut itu sebagai 
makhluk yang hidup dan berakal yang diperintah 
supaya membinasakan segala sesuatu: 



"Menghancur-leburkan segala sesuatu dengan perintah 
Tuhannya. "(25) 


Inilah hakikat kejadian-kejadian alam yang diberi 
perhatian oleh Al-Qur ; an supaya disedari oleh semua 
manusia. Seluruh kejadian di alam buana ini adalah 
makhluk-makhluk yang hidup, dan seluruh kekuatan 
dari kekuatan alam buana itu adalah kekuatan- 
kekuatan yang sedar dan mengerti. Seluruhnya 
memahami perintah Tuhannya dan melaksanakan 
perintah-perintah itu dengan patuh, dan makhluk 
manusia merupakan salah satu dari kekuatan alam 
buana ini. Apabila seseorang itu beriman dengan 
keimanan yang sebenar dan hatinya terbuka kepada 
ma'rifat yang menyampaikannya kepada Allah, maka 
ia akan dapat memahami kekuatan-kekuatan alam di 
sekelilingnya, ia dapat berinteraksi dengannya 
sebagaimana ia berinteraksi dengan makhluk- 
makhluk yang bernyawa yang lain tanpa gambaran 
hayat dan kefahaman yang zahir yang diketahui 
manusia, kerana setiap kejadian mempunyai roh dan 
hayat, tetapi kita tidak dapat memahami hakikat ini 
kerana kita dihijabkan dengan gambaran-gambaran 
dan rupa bentuk zahir yang melindungi hakikat- 
hakikat dan rahsia-rahsia batin yang sebenar. Alam 
buana di sekeliling kita adalah penuh dengan rahsia- 
rahsia yang dihijabkan dengan tabir-tabir, la hanya 
dapat difahami oleh mata hati nurani yang terbuka 
tetapi tidak dapat dilihat oleh mata kasar. 


Ribut itu telah melaksanakan tugas yang diperintah 
kepadanya dengan sempurna, la telah menghancur- 
leburkan segala sesuatu yang dilandanya: 

"Mereka binasa semuanya , tiada sesuatu yang kelihatan 
melainkan tempat-tempat kediaman mereka"(25) 


sedangkan mereka, ternakan-ternakan dan harta 
benda mereka tidak kelihatan suatu apa pun. Kecuali 
tempat-tempat kediaman mereka yang kosong dan 
sepi sahaja tanpa penghuni yang menyalakan api. 



"Demikianlah Kami membalas kaum yang berdosa. "(25) 


Itulah undang-undang Allah dan keputusan- 
keputusan-Nya yang berlaku ke atas orang-orang 
yang berdosa. 


a af A «_ f -A «.L# * X «- 


(Pentafsiran ayat 26) 

Dalam pemandangan kemusnahan itu Al-Qur'an 
berpaling pula kepada kaum Musyrikin yang hadir 

untuk menerangkan hakikat yang mencubit dan 
menakutkan hati mereka. 




" Dan sesungguhnya Kami telah meneguhkan kedudukan 
mereka yang belum pernah Kami tangguhkan kedudukan 
kamu sepertinya dan Kami telah ciptakan untuk mereka 
pendengaran i, penglihatan dan hati, tetapi pendengaran 
mereka , penglihatan mereka dan hati mereka tidak sedikit 
pun memberi faedah kepada mereka , kerana mereka 
mengingkari ayat-ayat Allah (dan akibatnya) mereka telah 
dikepung 'azab yang diejek-ejekkan mereka. "(26) 


perbuatan mereka mengikut undang-undang dan 
peraturan baiasan-Nya terhadap orang-orang yang 
berdosa. 

Angin adalah satu kekuatan yang sentiasa bekerja 
mengikut undang-undang alam yang diaturkan Allah. 
Dan apabila Aliah menggunakan angin ini untuk 
membinasakan sesuatu kaum, maka angin itu akan 
berjalan mengikut peraturan alam yang telah diatur, 
la tidak memerlukan kepada tindakan yang 
melanggar peraturan-peraturan alam ini sebagaimana 
yang disangkakan oleh orang-orang yang menyangkal 
peristiwa-peristiwa ini dengan pandangan mereka 
yang salah, kerana Tuhan yang menciptakan undang- 
undang alam yang teratur itulah juga Tuhan yang 
mengaturkan taqdir-taqdir yang tertentu. Seluruh 
peristiwa, seluruh harakat, seluruh arah tujuan, 
seluruh individu dan segala sesuatu adalah diambil 
kira dengan teliti dalam pelan undang-undang alam 
ini. 


Kaum 'Ad yang dibinasakan ribut yang diperintah 
supaya menghancur-leburkan mereka itu adalah satu 
kaum yang telah Kami kurniakan kedudukan yang 
kukuh dari segi kekuatan, harta kekayaan, ilmu 
pengetahuan dan kemewahan di samping 
dikurniakan pendengaran, penglihatan dan hati 
nurani. AI-Qur'an mengungkapkan daya kefahaman 
dan fikiran itu kadang-kadang dengan kata-kata 
"ui£"(hati), kadang-kadang dengan kata-kata 
(hati nurani), kadang-kadang dengan kata "yi" 
(minda) dan kadang-kadang dengan kata-kata. 
akal. Semua kata-kata ini adalah dimaksudkan 
dengan daya kefahaman mengikut apa sahaja 
bentuknya, tetapi semua pancaindera dan daya 
kefahaman ini tidak memberi apa-apa faedah kepada 
kaum 'Ad kerana mereka mensia-sia dan 
menutupnya: "Kerana mereka mengingkari ayat-ayat 
Allah " (( cLCi “LjjIS 3! )) sedangkan 

perbuatan mengingkari ayat-ayat itu memadamkan 
pancaindera dan hati dan menghilangkan 
kepekaannya, pancaran cahayanya dan 
kefahamannya. 



"(Dan akibatnya) mereka telah dikepung 'azab yang diejek- 
ejekkan mereka. "(26) 

Intisari contoh teladan dari kisah kaum 'Ad yang 
berguna kepada setiap manusia yang mempunyai 
telinga, mata dan hati ialah setiap yang kuat dan 
gagah janganlah merasa angkuh dengan 
kekuatannya. Setiap hartawan janganlah merasa 
sombong dengan harta kekayaannya, dan setiap yang 
berilmu janganlah merasa bongkak dengan ilmu 
pengetahuannya. Lihatlah kepada kekuatan angin, 
salah satu dari kuasa-kuasa alam, yang telah 
membinasakan satu kaum yang kuat, kaya, berilmu 
dan hidup mewah dan menghancurkan segala apa 
yang dimiliki mereka, dan "... Tiada yang kelihatan 
melainkan tempat-tempat kediaman mereka 
sahaja. .."(( V] ^ jj V )) apabila Allah membalas 


Angin juga seperti kekuatan-kekuatan alam yang 
lain adalah tunduk kepada perintah Tuhannya dan 
bertindak melaksanakan tugas-tugas yang diperintah 
kepadanya dalam lingkungan undang-undang alam 
yang diatur untuknya dan untuk seluruh kejadian 
alam yang lain. Sama dengan kekuatan angin ialah 
kekuatan manusia yang tunduk kepada kehendak 
iradat Allah. Juga ditundukkan kepada manusia 
kekuatan-kekuatan alam yang dikehendaki Allah. Dan 
apabila manusia bergerak atau bertindak, maka 
bererti mereka menunaikan peranan mereka di alam 
ini untuk menyempurnakan kehendak iradat Allah 
terhadap mereka. Kebebasan kemahuan mereka 
dalam bergerak atau bertindak dan memilih 
merupakan sebahagian dari undang-undang agung 
Allah yang membawa keserasian dan keharmonian 
dalam perjalanan seluruh alam, di mana segala 
sesuatu diatur dengan teliti tanpa percanggahan dan 
kekacauan. 

aT# a |x a. f. 

rTf fTt 

(Pentafsiran ayat-ayat 27-28) 

Pusingan ini diakhiri dengan satu teladan umum 
yang menyentuh kebinasaan yang berlaku kepada 
kaum-kaum yang ada di sekeliling kaum Musyrikin 
Makkah sama ada kaum 'Ad atau bukan kaum 'Ad: 



"Dan sesungguhnya Kami telah membinasakan negeri-negeri 
di sekeliling kamu dan telah menerangkan ayat-ayat Kami 

dengan berbagai-bagai cara supaya kamu kembaii (ke jaian 
Aiiah) (27). Maka mengapakah sembahan-sembahan yang 
disembahkan mereka seiain dari Allah sebagai tuhan-tuhan 
untuk mendekatkan mereka kepada Allah itu tidak 
menolong mereka , bahkan mereka menghilangkan diri dari 
mereka? Itulah pembohongan mereka dan akibat perbuatan 
mereka mengada-ngadakan sembahan-sembahan. "(28) 

Allah S.W.T. telah membinasakan negeri-negeri 
yang telah mendustakan rasul-rasul-Nya di 
Semenanjung Tanah Arab seperti kaum 'Ad di al- 
Ahqaaf di Selatan dan kaum Thamud di al-Hijr di 
Utaranya dan penduduk Saba' di Yaman dan 
penduduk Madyan yang tinggal di tengah jalan 
mereka (kaum Musyrikin Makkah) menuju ke Syam. 
Begitu juga kampung-kampung kaum Lut yang 
mereka lalui dalam perjalanan perniagaan mereka di 
musim panas di Utara. 

Allah S.W.T. telah menunjukkan berbagai-bagai 
tanda kekuasaan-Nya supaya pendusta-pendusta itu 
kembali dan bertaubat kepada-Nya, tetapi mereka 
terus berdegil di dalam kesesatan mereka, lalu mereka 
dibinasakan Allah dengan 'azab bencana yang 
dahsyat yang diturunkan dengan berbagai-bagai 
bentuk, iaitu 'azab-'azab bencana yang menjadi 
cerita-cerita sejarah yang diperkatakan oleh generasi- 
generasi mereka yang kemudian, dan diketahui oleh 
orang-orang yang datang selepas mereka. Cerita- 
cerita ini telah didengar kaum Musyrikin Makkah dan 
mereka sendiri telah melihat kesan-kesannya semasa 
mereka bermusafir pergi dan pulang. 

Di sini Al~Qur'an menarik perhatian mereka kepada 
hakikat yang telah menjadi kenyataan, iaitu Allah 
S.W.T. telah membinasakan kaum Musyrikin sebelum 
mereka. Dia telah memusnahkan mereka, sedangkan 
tuhan-tuhan yang mereka sembah selain dari Allah 
S.W.T. itu dengan harapan supaya tuhan-tuhan itu 
dapat mendekatkan diri mereka kepada Allah S.W.T. 
itu, tidak dapat menyelamatkan mereka. 



"Mengapakah sembahan-sembahan yang disembahkan 
mereka seiain dari Allah sebagai tuhan-tuhan untuk 
mendekatkan mereka kepada Allah itu tidak menolong 
mereka?"(28) 

Sembahan-sembahan itu tidak dapat menolong 
mereka: 



"Bahkan mereka menghilangkan diri dari mereka. "(2 8) 

Sembahan-sembahan itu meninggalkan mereka 
sendirian sahaja. Mereka tidak mengetahui jalan 
untuk menuju kepada mereka, apatah lagi untuk 
menolong dan menyelamatkan mereka dari keseksaan 
Allah. 



" itulah pembohongan mereka dan akibat perbuatan mereka 
mengada-ngadakan sembahan-sembahan. "(28) 

Itu adalah satu pembohongan dan satu perbuatan 
mengada-ngada, itulah akhir kesudahan dan 
hakikatnya, iaitu kebinasaan dan kehancuran. Apakah 
yang diharap-harapkan kaum Musyrikin yang 
menyembah sembahan-sembahan selain dari Allah 
dengan dakwaan bahawa sembahan-sembahan itu 
dapat mendekatkan mereka kepada Allah? Inilah 
akibatnya dan inilah akhir kesudahannya. 

(Kumpulan ayat-ayat 29-35) 

datang kepadamu (Muhammad) untuk mendengar Al- 
Qur'an . Dan apabila mereka menghadirinya mereka berkata 
(sesama mereka): Diam dan dengarlah dengan teliti (bacaan 
Al-Qur'an)! Dan apabila selesai bacaan itu mereka pun 
kembali kepada kaum mereka memberi amaran kepada 
mereka (29). Mereka berkata: Wahai kaum kami! 

Sesungguhnya kami telah mendengar kitab (Al-QuTan) yang 
diturunkan selepas Musa , yang mengesahkan kebenaran 
kitab-kitab suci yang terdahulu darinya, la memberi hidayat 
kepada kebenaran dan jalan yang lurus (30). Wahai kaum 
Kami 7 Sambutlah seruan Rasul yang menyeru kepada Allah 
dan berimanlah kepada-Nya, nescaya Dia ampunkan kamu 
dari dosa-dosa kamu dan menyelamatkan kamu dari 'azab 
yang amat pedih (31). Dan barang siapa yang tidak 
menyambut seruan Rasul yang menyeru kepada Allah i, maka 
ia tidak akan dapat melemahkan Allah (dari 
mengazabkannya) di bumi ini dan tiada penaung-penaung 
baginya selain dari Allah. Mereka berada dalam kesesatan 
yang amat nyata (32). Tidakkah mereka memperhatikan 
bahawa Allah yang telah mencipta langit dan bumi tanpa 
mengalami kesulitan dalam menciptakan keduanya adalah 
berkuasa menghidupkan makhluk-makhluk yang telah mati? 
Malah sesungguhnya Dia Maha Berkuasa di atas segala 
sesuatu (33). Dan (ingatlah) pada hari orang-orang yang kafir 
didedahkan kepada Neraka (lalu dikatakan kepada mereka ): 
Bukankah 'azab ini benar? Jawab mereka: Ya benar ; demi 
Tuhan kami. Allah berfirman: Rasakanlah 'azab ini dengan 
sebab kekufuran kamu (34). Oleh itu bersabarlah (wahai 
Muhammad) sebagaimana sabarnya rasul-rasul Ulul-'Azmi 
dan janganlah engkau minta disegerakan 'azab ke atas 
mereka. Pada hari mereka melihat 'azab yang diancamkan 
kepada mereka , mereka merasa seolah-olah mereka tidak 
tinggal di dunia ini melainkan hanya selama sesa'at sahaja 
dari hari siang. Ini adalah satu pengumuman amaran. 
Ingatlah! Tiada yang dibinasakan melainkan kaum yang 
fasig. "(35) 


Pusingan yang akhir ini adalah satu penjelajahan 
yang baru dalam persoalan yang dibicarakan oleh 
surah ini. Penceritaan kisah rombongan jin yang 
mendengar AI-Qur'an ini dan bagaimana mereka 
berseru-seruan satu sama lain supaya diam dan 
mendengarnya dengan teliti, lalu hati mereka beriman 
dengan penuh keyakinan, kemudian mereka pulang 
kepada kaum mereka memberi peringatan dan 
amaran. Mereka menyeru kaum mereka kepada Allah 
dan mengembirakan mereka dengan janji-janji 
keampunan dan keselamatan terjerumus ke dalam 
kekufuran dan kesesatan.... penceritaan kisah ini 
dengan gambaran yang sedemikian rupa di samping 
gambaran bagaimana pengaruh Al-Qur'an itu, 
menyentuh hati kumpulan jin begitu mendalam yang 
tergambar dalam kata-kata mereka satu sama lain: 


"Diam dan dengarlah dengan teliti. "(29) 

Setelah AI-Qur'an mengetuk telinga mereka di 
samping tergambar langkah-langkah mereka 


menceritakan hal AI-Qur'an ini kepada kaum mereka 
serta menyeru mereka kepada beriman semua 
penceritaan ini dapat menggerakkan hati manusia 
kerana AI-Qur'an ini pada asalnya diturunkan kepada 
mereka. Ini adalah satu pukulan yang berkesan dan 
tidak syak lagi memberi perhatian yang kuat dan 
mendalam kepada hati manusia. Dan dalam waktu 
yang sama disebutkan pula hubungan di antara kitab 
Musa dan kitab Al-Qur'an menerusi percakapan jin. 
Ini merupakan satu pengumuman hakikat yang 
difahami makhluk-makhluk jin, tetapi diabaikan oleh 
makhluk manusia. Kini jelaslah bahawa penceritaan 
itu mengandungi saranan dan pemberangsangan 
yang amat mendalam sesuai dengan apa yang 

dibicarakan oleh surah ini. 

♦ 

Begitu juga terdapat dalam kandungan percakapan 
jin yang menyentuh kitab alam yang terbuka yang 
membuktikan qudrat Allah yang jelas dalam 
penciptaan langit dan bumi, juga membuktikan 
qudrat Allah untuk menghidupkan yang mati dan 
mewujudkan hari kebangkitan yang menjadi satu 
persoalan yang dipertikai dan diingkarkan manusia. 

Sesuai dengan menyebut hari kebangkitan, Al- 
Qur'an menayangkan satu pemandangan dari 
pemandangan-pemandangan hari Qiamat: 



"Dan (ingatlah) hari orang-orang kafir didedahkan kepada 
api Neraka. "(34) 

Pada akhirnya tibalah pesanan kepada Rasulullah 
s.a.w. supaya beliau bersabar dan jangan meminta 
disegerakan 'azab ke atas mereka dan tinggalkan 
sahaja urusan mereka kepada ajal dunia yang telah 
ditetapkan, iaitu ajal yang amat dekat seolah-olah 
sesa'atsiang hari sahaja. Ini adalah satu pengumuman 
yang perlu diinsafi sebelum tibanya hari kebinasaan 
itu. 


aJLa . «T/ 

■^1’ *Tv yjv 

(Pentafsiran ayat-ayat 29-33) 

"Dan (kenangilah) ketika Kami arahkan serombongan jin 
datang kepadamu (Muhammad) untuk mendengar Al- 
Qur'an. Dan apabila mereka menghadirinya mereka berkata 
(sesama mereka): Diam dan dengarlah dengan teliti (bacaan 
Al-Qur'an). Dan apabila selesai bacaan itu mereka pun 
kembali kepada kaum mereka memberi amaran kepada 
mereka (29). Mereka berkata: Wahai kaum kami i 

Sesungguhnya kami telah mendengar kitab (Al-Qur'an) yang 
diturunkan selepas Musa yang mengesahkan kebenaran 
kitab-kitab suci yang terdahulu darinya, la memberi hidayat 
kepada kebenaran dan jalan yang lurus (30). Wahai kaum 
Kami ! Sambutlah seruan Rasul yang menyeru kepada Allah 
dan berimanlah kepada-Nya, nescaya Dia ampunkan kamu 
dari dosa-dosa kamu dan menyelamatkan kamu dari 'azab 
yang amat pedih (31). Dan barang siapa yang tidak 
menyambut seruan Rasul yang menyeru kepada Allah i, maka 
ia tidak akan dapat melemahkan Allah (dari 
mengazabkannya) di bumi ini dan tiada penaung-penaung 
baginya selain dari Allah. Mereka berada dalam kesesatan 
yang amat nyata (32). Tidakkah mereka • memperhatikan 
bahawa Allah yang telah menciptakan langit dan bumi tanpa 
megalami kesulitan dalam menciptakan keduanya adalah 
berkuasa menghidupkan makhluk-makhluk yang telah mati? 
Malah sesungguhnya Dia Maha Berkuasa di atas segala 
sesuatu. "(33) 

Percakapan rombongan jin setelah mereka 
mendengar Al-Qur'an itu dengan khusyu' adalah 
mengandungi asas 'aqidah yang sempurna iaitu 
kebenaran wahyu Aliah, persamaan 'aqidah di antara 
Taurat dan Al-Qur'an, pengakuan * terhadap 
kebenaran da'wah Al-Qur'an, keimanan kepada hari 
Akhirat dan bentuk amalan-amalan yang membawa 
kepada keampunan dan bentuk amalan-amalan yang 
membawa kepada 'azab Neraka, pengakuan terhadap 
kuatkuasa Allah yang mutlak dalam menciptakan 
seluruh makhluk dan menaungi para hamba dengan 
sendirinya sahaja, juga pertalian di antara kuasa 
menciptakan alam dengan kuasa menghidupkan 
kembali orang-orang yang mati. Inilah asas-asas 
'aqidah yang terkandung di dalam surah ini dan inilah 
persoalan-persoalan yang dibicarakannya di dalam 
segala pusingannya. Semuanya itu diterangkan 
menerusi percakapan rombongan makhluk jin yang 
hidup di sebuah alam yang lain dari alam manusia. 

Sebelum kita memperincikan percakapan jin ini, 
eloklah kita memperkatakan sepatah mengenai 


makhluk jin dan peristiwa mereka mendengar Al- 
Qur'an itu. Penceritaan Al-Qur'an mengenai peristiwa 
arahan kepada kumpulan jin supaya mendengar 
bacaan Ai-Qur'an dari Nabi s.a.w. dan mengenai 
percakapan dan tindakan-tindakan yang diambil 
mereka selepas itu ini sahaja sudah cukup untuk 
membuktikan kewujudan makhluk jin dan kebenaran 
berlakunya peristiwa itu, juga untuk membuktikan 
bahawa makhluk jin itu boleh mendengar Al-Qur'an 
dengan lafaz Arabnya yang dituturkan sebagaimana 
yang dituturkan oleh Rasulullah s.a.w. dan untuk 
membuktikan bahawa makhluk jin itu adalah satu 
makhluk yang mempunyai kesediaan untuk keimanan 
dan kekufuran dan untuk menerima hidayat dan 
kesesatan. Di sana tidak perlu lagi kepada bukti-bukti 
tambahan untuk mengukuh dan menegakkan hakikat 
ini, kerana manusia tidak mampu menambahkuatkan 
lagi sesuatu hakikat yang telah dijelaskan Allah S.W.T. 
sendiri. 

Tetapi di sini kami cuba menerangkan hakikat ini 
berdasarkan kefahaman manusia. 

Pengetahuan Manusia Mengenai Raksia-rahsia 

Alam Buana 

Alam buana di sekeliling kita ini penuh dengan 
berbagai-bagai rahsia, penuh dengan kuasa-kuasa 
alam dan makhluk-makhluk yang kita tidak 
mengetahui hakikatnya, sifatnya dan kesannya. Kita 
manusia adalah hidup dalam pelukan aneka kuasa- 
kuasa alam dan rahsia-rahsia ini, sedangkan kita 
hanya mengetahui sedikit sahaja mengenainya dan 
sebahagian besar darinya di luar pengetahuan kita. 
Setiap hari kita dapat mengetahui setengah-setengah 
rahsia itu dan memahami setengah-setengah kuasa- 
kuasa itu. Kadang-kadang kita mengenali makhluk- 
makhluk itu dengan batang tubuhnya dan kadang- 
kadang dengan sifat-sifatnya dan kadang-kadang 
dengan kesan-kesannya sahaja yang wujud di 
sekeliling kita. 

Kita manusia masih di permulaan jalan mengenai 
alam buana, ini, di mana hidupnya kita, ibubapa dan 
nenek moyang kita, anak-anak dan cucu cicit kita. 
Kita hidup di atas satu zarrah dari zarrah-zarrah alam 
buana yang kecil iaitu di atas planet bumi yang amat 
kecil ini, yang hampir-hampir tidak boleh disebut, 
dibandingkan dengan ukuran dan timbangan alam 
buana yang amat besar dan luas ini. 

Apa yang kita tahu pada hari ini dibandingkan 
dengan ilmu pengetahuan manusia sebelum lima 
abad yang silam sahaja adalah lebih besar dari 
keanehan kejadian makhluk jin. Jika ada orang yang 
berkata kepada manusia sebelum lima abad yang 
silam tentang sesuatu rahsia dari rahsia-rahsia atom 
yang kita bincangkan pada hari ini tentulah mereka 
menuduhnya orang gila atau menuduhnya sebagai 
orang yang memperkatakan sesuatu yang lebih aneh 
dan ganjil dari kejadian makhluk jin. 

Kita hanya mengetahui dan menemui rahsia-rahsia 
itu mengikut kadar batas-batas daya tenaga kita 
manusia yang disediakan kepada kita untuk 
mendirikan khilafah di bumi dan sesuai dengan 
kehendak-kehendak dan keperluan pentadbiran 
khilafah itu, juga dalam lingkungan kehendak Allah 
yang telah menundukkan segala sesuatu itu untuk 
faedah kita supaya rahsianya terbuka kepada kita dan 
supaya ia dapat digunakan oleh kita dan supaya kita 
dapat melaksanakan tugas khilafah di bumi ini. 

Ilmu pengetahuan dan penemuan ilmiyah kita tidak 
melebihi batas-batas itu walau bagaimana lanjut 
sekalipun umur manusia dan walau bagaimana 
banyak ia menundukkan tenaga, kekuatan alam dan 
mendedahkan rahsia-rahsianya kepada kita. Ilmu dan 
penemuan itu tidak melebihi dari batas-batas yang, 
kita perlu untuk melaksanakan urusan khilafah di 
bumi ini mengikut hikmat kebijaksanaan Allah dan 
perencanaan-Nya yang rapi. 


tidak memahaminya, mengenai sesuatu perkara dari 
alam ghaib yang majhu! atau dari rahsia-rahsia alam 
buana ini dan kuasa-kuasanya kita tidak boleh 
menafikan dengan pasti semata-mata kerana sesuatu 
itu di luar kebiasaan akal dan pengalaman kita, 
sedangkan kita hingga kini belum lagi mengetahui 
segala rahsia tubuh badan kita sendiri dan sistem- 
sistemnya serta tenaga-tenaganya, apatah lagi 
memahami rahsia-rahsia akal dan roh kita. 

Mungkin di sana ada rahsia-rahsia yang tidak 
termasuk dalam rancangan ilmu pengetahuan yang 
dibukakan kepada kita, atau ada rahsia-rahsia yang 
tidak termasuk di dalam rancangan ilmu pengetahuan 
yang dibukakan hakikatnya kepada kita, bahkan 
hanya dibukakan kepada kita sifatnya atau kesannya 
atau semata-mata kewujudannya sahaja, kerana ilmu- 
ilmu pengetahuan itu tidak berguna kepada kita 
dalam tugas melaksanakan urusan khilafah di bumi 
ini. 


Masih banyak lagi yang kita akan temui dan masih 
banyak lagi yang kita akan ketahui. Berbagai-bagai 
keajaiban dari rahsia-rahsia alam buana dan tenaga- 
tenaganya akan terbuka kepada kita, iaitu rahsia- 
rahsia (baru) yang akan menjadikan rahsia-rahsia 
atom itu jika dibandingkan dengan rahsia-rahsia itu 
hanya laksana mainan kanak-kanak sahaja. Tetapi 
walau bagaimanapun kita akan tetap berada di batas- 
batas lingkungan yang ditentukan kepada manusia 
perlu mengetahuinya sahaja dan dalam lingkungan 
batas firman Allah S.W.T.: 



"Dan tidaklah dikurniakan kepada kamu ilmu pengetahuan 
melainkan hanya sedikit sahaja." 


(Surah al-lsra': 85) 

Maksudnya, ilmu-ilmu yang telah diketahui manusia 
itu amat sedikit jika dibandingkan dengan rahsia- 
rahsia dan keajaiban-keajiban yang hanya diketahui 
oleh Allah penciptanya sahaja, dan seterusnya 
manusia hanya mengetahui dalam lingkungan batas- 
batas yang tertentu sahaja sebagai sebahagian dari 
ilmu pengetahuan yang mewakili ilmu pengetahuan 
Allah yang tidak terbatas dan dalam lingkungan 
kemampuan alat-alat ilmu pengetahuan manusia 
yang terbatas sahaja. Firman Allah: 



"Dan jika segala pokok di 'bumi ini dijadikan batang pena 
dan lautan (dijadikan dakwat) kemudian ditambahkan pula 
selepas keringnya tujuh lautan lagi nescaya kalimat-kalimat 
(ilmu) Allah tidak akan habis juga (dicatat)." 

(Surah Luqman: 27) 

Berdasarkan hakikat ini, kita tidak harus berkata 
dengan pasti ketika menyabitkan kewujudan sesuatu 
atau menafikannya atau memahami sesuatu atau 


Apabila Allah membuka kepada kita sebahagian 
yang diperuntukkan kepada kita dari rahsia-rahsia dan 
kuasa-kuasa alam itu menerusi firman-Nya bukan 
menerusi pengalaman dan ilmu pengetahuan kita 
yang terbit dari tenaga yang dikurniakan kepada kita, 
maka kewajipan kita ialah menerima pengurniaan itu 
dengan kesyukuran dan penerimaan yang bulat, iaitu 
kita menerimanya sebagaimana ianya diberikan tanpa 
menambah atau mengurangkan sesuatu apa, kerana 
satu-satunya sumber yang memberikan ilmu 
pengetahuan ini tidak mengurniakan rahsia-rahsia itu 
kepada kita melainkan sekadar ini sahaja, sedangkan 
di sana tidak ada sumber yang lain yang dapat kita 
menerima darinya rahsia-rahsia yang seperti ini. 

Dari ayat ini dan dari ayat-ayat Surah ai-Jin - yang 
menurut pendapat yang lebih kuat merupakan surah 
yang menceritakan peristiwa ini khususnya - juga dari 
berbagai-bagai ayat yang disebut di sana sini 
mengenai makhluk jin, juga dari hadith-hadith Nabi 
yang sahih mengenai peristiwa ini dapatlah kita 
memahami beberapa hakikat mengenai makhluk jin. 
tidak lebih dari itu. 


Intisari dari hakikat-hakikat ini ialah di sana ada 
sejenis makhluk yang bernama jin yang dijadikan dari 
api. Ini berdasarkan kepada kenyataan iblis dalam 
cerita mengenai Adam: 







"Jawabnya: (Iblis) saya lebih baik darinya (Adam) kerana 
Engkau telah menciptakanku dari api dan mendptakannya 
dari tanah. " 


(Surah al-A'raf: 12) 



"Melainkan ibiis f dia adalah dari jin f lalu ia menderhakakan 
perintah Tuhannya." 


(Surah al-Kahfi: 50) 

Maksudnya, Iblis itu adalah berasal dari jin. 

Makhluk Jin Dan Setengah-setengah Sifatnya 


Makhluk jin mempunyai sifat-sifat yang berlainan 
dari sifat-sifat manusia. Di antaranya ia diciptakan dari 
api dan dia dapat melihat manusia, sedangkan 
manusia tidak dapat melihatnya. Ini berdasarkan 
firman Allah mengenai iblis yang berasal dari jin itu: 



" Sesungguhnya did ddn kumpulannya melihat kamu dari 
tempat kamu tidak dapat melihat mereka. " 


(Surah al-A'raf: 27) 


untuk membimbing manusia yang sesat kecuali 
hamba-hamba kesayangan yang dinaungi Allah. Ini 
berdasarkan kepada ayat-ayat yang telah lalu dan 
kepada firman Allah S.W.T. yang menceritakan dialog 


Iblis yang terkutuk: 






" Kata Iblis demi kekuasaan-Mu aku akan sesatkan mereka 
sekalian kecuali hamba-hamba-Mu yang terpilih di antara 


mereka. " 


Dan jin itu mempunyai kumpulan-kumpulan seperti 
kumpulan-kumpulan manusia berdasarkan firman 
Allah yang tersebut: 

"i Dia dan kumpulannya melihat kamu/ 1 (27) 


Jin juga mempunyai kebolehan untuk hidup di 
bumi, tetapi kita tidak tahu di mana. Ini berdasarkan 
firman Allah S.W.T. kepada Adam dan Iblis: 



"Firman Allah: Turunlah kamu sekalian. Sebahagian kamu 
menjadi musuh kepada sebahagian yang /a/n, dan disediakan 
untuk kamu di bumi ini tempat kediaman dan kenFmatan 
sehingga kepada waktu yang ditetapkan." 

(Surah al-A'raf: 24) 


Kumpulan jin yang ditundukkan kepada. Nabi 
Sulaiman a.s. dapat melakukan berbagai-bagai 
pekerjaan di bumi. Ini menunjukkan bahawa mereka 
dilengkapkan dengan daya qudrat untuk hidup di 
bumi. 


Makhluk jin juga mempunyai keupayaan untuk 
hidup di luar planet bumi. Ini berdasarkan firman 
Allah Ta'ala mengenai jin: 



"Dan sesungguhnya kami telah menuju ke langit (untuk 
mengetahui rahsianya), lalu kami dapatinya penuh dengan 
pengawal-pengawal yang kuat dan anak-anak panah api. 
Dan sesungguhnya kami dahulu (sebelum kebangkitan Rasul) 
dapat menduduki beberapa tempat di langit untuk 
mendengar berita-beritanya, tetapi sekarang siapa yang cuba 
mendengarnya akan menemui panah-panah api yang siap 
sedia untuk memanahnya." 

(Surah al-Jinn: 8-9) 


Jin juga mempunyai kekuatan yang dapat 
mempengaruhi tanggapan manusia, dan dia diizinkan 


(Surah as-Saad: 82-83) 


Dan juga berdasarkan kepada ayat-ayat yang lain 
yang serupa dengan ayat ini. Tetapi kita tidak tahu 
bagaimana ia menggoda manusia dengan bisikan- 
bisikan dan bimbingannya yang jahat itu dan apakah 
pula alat yang digunakannya. 


Jin mempunyai kesediaan untuk menerima hidayat 
dan kesesatan. Ini berdasarkan perkataan rombongan 



"Dan sesungguhnya di antara kami (sesudah mendengar AT 
Qur'an itu) ada orang yang menganut Islam dan ada pula 
orang yang menyeleweng (dari kebenaran). Oleh itu sesiapa 
menganut Islam, maka merekalah orang-orang yang memilih 
jalan yang benar (14). Dan ada pun orang-orang yang 
menyeleweng, maka mereka akan menjadi bahan bakar 

Neraka Jahannam. "(1 5) 


Juga berdasarkan kepada tindakan mereka pergi 
berda'wah kepada kaumnya, iaitu memberi amaran 
kepada mereka dan menyeru mereka kepada 
keimanan setelah mereka memperolehi keimanan di 
dalam hati mereka dan mengetahui bahawa kaum 
mereka belum lagi mencapainya. 

Inilah kadar maklumat yang diyakinkan mengenai 
sifat-sifat makhluk jin. Maklumat-maklumat ini sudah 
cukup untuk kita, dan kita tidak memerlukan kepada 
maklumat-maklumat tambahan yang lain yang tidak 
berdasarkan dalil. 


Mengenai peristiwa rombongan jin yang disebutkan 
oleh ayat-ayat ini juga disebutkan oleh Surah al-Jinn, 
maka semuanya adalah - mengikut pendapat yang 
arjah. Ada beberapa riwayat mengenai peristiwa ini, 
tetapi kami bentangkan di sini riwayat yang sah 
sahaja. 

Imam al-Bukhari telah mengeluarkan hadith ini 
dengan isnadnya dari Musaddad, dan Muslim dari 
Syayban ibn Farrukh dari Abu 'Awanah, dan imam 
Ahmad telah meriwayatkan hadith ini dalam 
musnadnya katanya: Kami telah diceritakan oleh 
'Affan, kami telah diceritakan oleh Abu 'Awanah dan 

ujar Imam al-Hafiz Abu Bakr al-Bayhaqi dalam 
kitabnya: "SjjUI 

Kami telah dikhabarkan oleh Abui-Hassan Ali ibn 
Ahmad ibn 'Abdan, kami telah dikhabarkan oleh 
Ahmad ibn 'Ubyd as-Saffar, kami telah diceritakan 
oleh Ismail al-Qadhi, kami telah dikhabarkan oleh 
Musaddad, kami telah diceritakan oleh Abu 'Awanah 
dari Abu Bisyr dari Sa'id ibn Jubayr dari Ibn 'Abbas r.a. 
katanya: Rasulullah tidak membaca Al-Qur'an kepada 
jin dan tidak pula melihat mereka. Rasulullah s.a.w. 
telah keluar bersama serombongan sahabat- 
sahabatnya menuju ke pasar 'Ukkaz, sedangkan di 
waktu itu syaitan-syaitan telah dihalangi dari 
mendapat berita-berita dari langit, dan mereka telah 
dipanah dengan panah-panah api. Lalu syaitan-syaitan 
itu pun kembali kepada kaum mereka, lalu mereka 
bertanya mengapa kamu balik? Jawab mereka: "Kami 
telah dihalangi dari mendapat berita langit dan kami 
telah dipanah dengan panah-panah api." Mereka pun 
berkata: "Tiada yang menghalangkan di antara kamu 
dengan berita langit itu kecuali ada sesuatu yang 
telah berlaku. Oleh itu jelajahilah seluruh pelosok 
bumi Timur dan Barat dan carilah, apakah sebab yang 
menghalangkan di antara kamu dengan berita 
langit?" Lalu kumpulan itu menuju ke arah Tihamah 
iaitu tempat Rasulullah s.a.w. yang pada masa itu 
sedang berada di Nakhlah dalam perjalanannya 
menuju ke pasar 'Ukkaz. Beliau sedang 
bersembahyang fajar bersama-sama sahabat- 
sahabatnya. Apabila mereka mendengar Al~Qur'an 
(yang dibacakan oleh Rasulullah s.a.w.), mereka pun 
mendengarnya dengan teliti kemudian mereka 
berkata: "Demi Allah inilah sebab yang 

menghalangkan di antara kamu dengan berita langit 
itu." Apabila mereka pulang mendapatkan kaum 
mereka, maka di sana mereka berkata: "Wahai kaum 
kami! Kami telah mendengar Al-Qur'an yang amat 
menarik yang memberi hidayat ke jalan yang lurus, 
lalu kami beriman kepadanya dan kami tidak akan 
mempersekutukan Tuhan kami dengan sesiapa pun." 
Kemudian Allah menurunkan kepada Nabi-Nya s.a.w. 
ayat: 

t 4 ^ 

'Crr' d* A 

"(Wahai Muhammad!) Katakanlah aku telah diwahyukan 
bahawa sekumpulan makhluk jin telah mendengar Ai-Qur'an 
(yang dibaca olehku )" 

Sebenarnya apa yang diwahyukan kepada beliau 
ialah perkataan jin. 

Imam Muslim, Abu Daud dan at-Tirmizi telah 
mengeluarkan (hadith berikut) dengan isnadnya dari 
'Alqamah katanya: Aku berkata kepada Ibn Mas'ud 
r.a.: "Adakah sesiapa di antara kamu yang hadir 
bersama Rasulullah s.a.w. pada malam peristiwa jin 
itu?" Dia menjawab: "Tidak ada! Tetapi kami pada 
suatu malam ada bersama-sama Rasulullah s.a.w. 
kemudian kami kehilangannya, lalu kami cari beliau di 
merata wadi dan jalan-jalan celah bukit Dan kami 
berkata: Beliau telah dibawa lari atau dibunuh orang. 


Lalu kami bermalam dan malam itu merupakan 
seburuk-buruk malam yang ditiduri oleh sesuatu 
kaum. Apabila kami berada di waktu pagi tiba-tiba 
beliau datang dari arah Bukit HiraL Kami pun berkata: 
Ya Rasulullah, kami telah kehilangan anda, kami telah 
puas mencari-cari anda tetapi kami gagal menjumpai 
anda, lalu kami bermalam dan malam itu merupakan 
seburuk-buruk malam yang ditiduri oleh sesuatu 
kaum. Jawab beliau: "Aku telah dikunjungi oleh jin. la 
menjemput aku, lalu aku pun pergi bersamanya dan 
aku baca Al-Qur'an kepada mereka." Katanya: "Lalu 
beliau pun membawa kami dan menunjukkan kepada 
kami kesan-kesan jin itu dan kesan-kesan api mereka. 
Dan jin itu menanyakan beliau tentang makanan, lalu 
beliau bersabda: "Makanan (yang halal) untuk kamu 
ialah setiap tulang yang disebutkan nama Allah Ta'ala 
(ketika makannya), apabila jatuh ke tangan kamu ia 
akan menjadi tulang yang amat banyak dagingnya. 
Setiap tahi binatang dan tahi unta dan kuda atau 
sebagainya menjadi makanan kepada binatang- 
binatang kamu," Rasulullah s.a.w. telah bersabda, 
"Oleh itu janganlah kamu beristinja ; dengan kedua- 
duanya kerana kedua-duanya adalah makanan 
kepada saudara-saudara kamu." 

Dan katanya: Ibn Ishaq telah membawa - menurut 
riwayat Ibn Hisyam dari as-Sirah - cerita rombongan 
jin selepas berita Rasulullah s.a.w. keluar ke Ta'if 
mencari pertolongan kaum Thaqif selepas kematian 
bapa saudaranya Abu Talib dan selepas penindasan 
kaum Quraysy meningkat hebat terhadap beliau dan 
orang-orang Islam di Makkah. Kaum Thaqif telah 
menolak permintaan beliau dengan cara yang amat 
biadab. Mereka telah memberangsangkan samseng- 
samseng dan kanak-kanak supaya menghalau beliau 
sehingga mereka telah melukakan kaki Rasulullah 
s.a.w. dengan lontaran-lontaran anak-anak batu. Lalu 
beliau bertawajjuh kepada Allah dengan sebuah do'a 
yang amat menarik, mendalam dan luhur: 

t t Jy j£J>) dJJ} j^gJJl 

j do i i ^^“1 ^Jl . 

tii ^ ^ y ? Cf lli ‘L iJ ‘"'b 

^ — && ^ b\ ? 

^S-Ul .J £* J libJU j 

LjjJI y\ .lJLp J <■ dj cJs jS\ 

dU . dlkiw J4 J\ y J -p j! 

.Sj VI ej Vj djs~ Vj (_^l 

"Ya Tuhanku! Aku merayu pada-Mu betapa lemahnya 
kekuatanku , betapa sedikitnya keupayaanku, betapa hinanya 
aku di sisi manusia. Wahai Tuhan yang paling pengasih dari 
semua yang pengasih! Engkaulah Tuhan orang-orang yang 
lemah dan Engkaulah Tuhanku. Kepada siapakah Engkau 
serahkanku? Adakah kepada orang jauh yang menyambutku 
dengan wajah yang masam? Atau kepada musuh yang 
menguasai urusanku? Andainya tiada apa-apa kemarahan- 
Mu terhadapku , maka tiadalah apa-apa yang 

menyusahkanku, tetapi perlindungan-Mu kepadaku itulah 
yang lebih selesa kepadaku. Aku berlindung dengan nur 

wajah-Mu yang menerangi segala kegelapan dan 
memperbaiki urusan dunia dan Akhirat dari diturunkan 
kemurkaan-Mu atau ditimpa kemarahan-Mu ke atasku. 
Kepada-Mulah taubat dari dosa dan kejahatan hingga 
Engkau redha dan tiada daya upaya melainkan dengan 
pertolongan-Mu . " 

Katanya: Kemudian Rasulullah s.a.w. berundur dari 
Ta'if pulang ke Makkah apabila ia kecewa mendapat 
pertolongan kaum Ta'if sehingga apabila beliau 
berada di Nakhlah, beliau bangun di tengah malam 
mendirikan soiat, tiba-tiba lalu serombongan jin yang 
diceritakan oleh Allah Tabaraka Wa Ta ala, dan 
mereka - mengikut yang disebut kepada aku - adalah 
tujuh orang semuanya dari jin Nasibiin. Mereka 
mendengar beliau membaca Al-Qur'an. Dan setelah 
beliau selesai dari solatnya, mereka pulang memberi 
peringatan dan amaran kepada kaum mereka. 
Mereka telah beriman dan menerima segala 
pengajaran yang didengari mereka dari Ai-Qur an. 
Lalu Allah menceritakan kisah mereka kepada 
Rasulullah s.a.w., firman Allah: 



"Dan (kenangiiah) ketika kami arahkan serombongan jin 
datang kepadamu (Muhammad) untuk mendengar Ai- 
Qudan. Dan apabila mereka menghadirinya mereka berkata 
(sesama mereka ): Diam dan dengarlah dengan teliti (bacaan 
AI-Qur'an)! Dan apabila selesai bacaan itu mereka pun 
kembali kepada kaum mereka memberi amaran kepada 
mereka (29). Mereka berkata: Wahai kaum kami! 

Sesungguhnya kami telah mendengar kitab (Ai-Qur'an) yang 
diturunkan seiepas Musa , yang mengesahkan kebenaran 
kitab-kitab suci yang terdahulu darinya, la memberi hidayat 
kepada kebenaran dan jalan yang lurus (30). Wahai kaum 
kami ! Sambutlah seruan Rasul yang menyeru kepada Allah 
dan berimanlah kepadanya , nescaya Dia ampunkan kamu 
dari dosa-dosa kamu dan menyelamatkan kamu dari 'azab 
yang amat pedih. "(3 1) 


sebagaimana telah dibuktikan oleh riwayat Ibn 'Abbas 
r.a. yang telah disebutkan itu, sedangkan peristiwa 
Nabi s.a.w. keluar pergi ke Ta'if itu adalah berlaku 
selepas kematian bapa saudaranya, iaitu setahun atau 
dua tahun sebelum hijrah sebagaimana telah 
ditegaskan oleh lbn Ishag sendiri dan lainnya. 
Wallahu'alam." 

Di sana terdapat berbagai-bagai riwayat, tetapi di 
antara riwayat-riwayat itu kami hanya berpegang 
dengan riwayat yang pertama iaitu riwayat dari Ibn 
'Abbas r.a. kerana riwayat ini benar-benar sesuai 

dengan ayat: 

^ O* J* ^ Ji (J* J lP 


Ayat ini menunjukkan dengan pasti bahawa 
Rasulullah s.a.w. hanya mengetahui peristiwa- 
peristiwa rombongan jin mendengar Al-Qur an itu 
menerusi wahyu sahaja dan beliau tidak melihat dan 
sedar dengan kehadiran mereka. Di samping itu 
riwayat Ibn 'Abbas ini adalah riwayat yang terkuat 
dari segi isnad dan takhrij. Dan riwayat Ibn Ishaq juga 
sepakat dengannya mengenai perkara ini (Nabi tidak 
melihat jin) dikuatkan pula oleh keterangan Al- 
Qur'an, di mana kita mengetahui sebahagian dari sifat 

jin iaitu: 



"Sesungguhnya Dia dan kumpulannya melihat kamu dari 
tempat yang kamu tidak melihat mereka." 


(Surah al-A'raf: 27) 


Setakat ini cukuplah tahqiq kita mengenai peristiwa 
rombongan jin mendengar bacaan Al-Qur an. 

* * * * * * 



"Dan (kenangiiah) ketika Kami arahkan serombongan jin 
datang kepadamu (Muhammad) untuk mendengar Al- 
Qur'an. Dan apabila mereka menghadirinya mereka berkata 
(sesama mereka): Diam dan dengarlah dengan teliti (bacaan 
A!-Qur'an). Dan apabila selesai bacaan itu mereka pun 
kembali kepada kaum mereka memberi amaran kepada 
mereka."(29) 


Dan firman Allah: & Jl J 5 sehingga 

akhir kisah jin di dalam surah ini. 

Ibn Kathir telah memberi ulasan dalam tafsirnya 
mengenai riwayat lbn lshaq dengan katanya: "Ini 
adalah betul, tetapi perkataannya (Ibn lshaq) bahawa 
kumpulan jin mendengar Al-Qur'an pada malam itu 
adalah dipertikaikan, kerana kumpulan jin itu 
mendengar Al-Qur'an di masa permulaan wahyu 


Kini jelaslah bahawa Allah telah mengaturkan* 
tadbirnya mengarahkan rombongan jin itu 
mendengar Al-Qur'an. la bukanlah satu peristiwa 
kebetulan atau mendadak. Allah telah menetapkan 
dalam perencanaan-Nya bahawa makhluk jin dapat 
mengetahui berita kerasulan yang akhir sebagaimana 
sebelum ini mereka telah mengetahui kerasulan 
Musa, dan sebahagian dari mereka telah beriman dan 

terselamat dari 'azab Neraka yang disediakan kepada 
syaitan dan manusia. 


Ayat ini menggambarkan pemandangan 
rombongan jin itu yang terdiri di antara tiga dan 
sepuluh orang. Mereka semua mendengar bacaan Al- 
Qur'an. Ayat ini juga menggambarkan perubahan 
yang berlaku pada hati mereka setelah mendengar 
bacaan itu. Mereka begitu tertarik, gementar dan 
khusyu': 



"Dan apabila mereka menghadirinya mereka berkata 
(sesama mereka): Diam dan dengarlah dengan teliti (bacaan 
Ai-Qur'an). "(29) 



" Dan apabila selesai bacaan itu mereka pun kembali kepada 
kaum mereka memberi amaran kepada mereka. "(29) 


Ayat ini juga seperti ayat yang lalu sama-sama 
menggambarkan kesan bacaan Al-Qur'an yang 
terterap di dalam hati jin itu. Mereka telah 
mendengarnya dengan teliti sehingga akhir. Dan 
sebaik sahaja selesai bacaan itu, mereka terus balik 
dengan segera menemui kaum mereka. Mereka 
membawa di dalam jiwa dan perasaan mereka kesan- 
kesan yang tidak dapat mereka diamkannya atau 
teragak-agak untuk menyampai dan memberi 
peringatan dan amaran kepada kaum mereka, itulah 
keadaan yang dialami seorang yang hatinya dipenuhi 
oleh sesuatu yang baru dan perasaannya penuh sarat 
dengan dorongan-dorongan yang kuat supaya ia 
bertindak menyampainya kepada orang lain dengan 
bersungguh-sungguh dan hati-hati. 



"Mereka berkata: Wahai kaum kami I Sesungguhnya kami 
telah mendengar kitab (Ai-Qur'an) yang diturunkan selepas 
Musa , yang mengesahkan kebenaran kitab-kitab suci yang 
terdahulu darinya, ia memberi hidayat kepada kebenaran 
dan jalan yang lurus. "(30) 


Maksudnya, mereka dengan segera pulang 
mendapatkan kaum mereka dan berkata kepada 
mereka: 



"Kami telah mendengar satu kitab (AI~Qur'an) yang 
diturunkan selepas Musa i, yang mengesahkan kitab-kitab 
suci yang terdahulu darinya. "(30) 

Ini bererti bahawa makhluk jin itu mengetahui kitab 
Musa dan memahami hubungan yang wujud di 


antara dua kitab itu sebaik sahaja mereka mendengar 
ayat-ayat Al-Qur'an. Boleh jadi ayat-ayat yang 
didengarkan mereka itu tidak menyebut Musa dan 
tidak pula menyebut kitabnya tetapi sifat ayat-ayat itu 
sendiri membuktikan bahawa ia diturunkan dari 
sumber yang sama menurunkan kitab Musa. 
Pengakuan makhluk jin yang jauh dari pengaruh 
kehidupan manusia dan semata-mata difahami 
mereka dari ayat Al~Qur'an yang mereka dengar itu 
mengandungi makna dan saranan yang amat 
mendalam. 


Kemudian mereka melahirkan kesan yang dialami 
perasaan dan hati mereka: 



"la memberi hidayat kepada kebenaran dan jalan yang 
lurus. "(30) 


Kesan kebenaran dan hidayat Al-Qur'an itu amat 
kuat sekali, la tidak dapat ditolak oleh hati yang tidak 
padam cahayanya dan tidak boleh disanggah oleh 
jiwa yang tidak angkuh, sombong dan tidak 
ditunggangi hawa nafsu yang liar dan keji, kerana itu 
Al-Qur'an terus memikat hati jin-jin dari awal-awal 
lagi dan mendorong mereka membuat pengakuan ini 
dan melahirkan perasaan yang dialami hati mereka. 

Kemudian jin-jin, itu terus bertindak memberi 
peringatan kepada kaum mereka dengan penuh 
semangat, iaitu semangat orang yang beriman dan 
yakin bahawa mereka berkewajipan menyampai 
amaran itu kepada kaum mereka. 



"Wahai kaum Kami! Sambutlah seruan Rasul yang menyeru 
kepada Ailah dan berimanlah kepada-Nya , nescaya Dia 
ampunkan kamu dari dosa-dosa kamu dan menyelamatkan 
kamu dari ' azab yang amat pedih. "(3 1 ) 


Mereka menganggapkan turunnya kitab Al-Qur'an 
ini sebagai da'wah dari Allah kepada siapa sahaja 
yang sampai seruannya sama ada manusia atau jin, 
dan menganggapkan Nabi Muhammad s.a.w. sebagai 
penda'wah yang menyeru mereka kepada Allah 
apabila beliau membaca AI-Qur'an yang didengar 
manusia dan jin. Lalu mereka menyeru kaum mereka: 

"Wahai kaum kami i Sambutlah seruan Rasul yang menyeru 
kepada Allah dan berimanlah kepada-Nya. "(31) 

Mereka juga beriman kepada hari Akhirat. Mereka 
tahu bahawa beriman dan menyahuti seruan Allah itu 
akan dibalas dengan keampunan terhadap dosa-dosa 
dan dengan keselamatan dari 'azab Akhirat, kerana 
itu mereka mengingatkan kaum mereka dengan 
hakikat yang telah diketahui mereka. 



Menurut Ibn lshaq, perkataan jin itu berakhir pada 
ayat ini (ayat 31), tetapi hubungan ayat ini 

menyarankan bahawa kedua-dua ayat yang berikut ini 
juga dari perkataan rombongan jin itu. Kami sokong 
pendapat ini terutama ayat berikut: 

j 4 

^^06* j 

"Dan barang siapa yang tidak menyambut seruan Rasul yang 
menyeru kepada Allah , maka ia tidak akan dapat 
melemahkan Allah (dari mengazabkannya) di bumi ini dan 
tiada penaung-penaung baginya selain dari Allah . Mereka 
berada dalam kesesatan yang amat nyata. "(32) 

Perkataan ini merupakan perkataan yang 
menyempurnakan maksud peringatan dan amaran 
rombongan jin kepada kaum mereka. Mereka telah 
menyeru kaum mereka supaya beriman dan 
menyahuti, seruan Aiiah. Kemungkinan perkataan ini 
dari perkataan mereka amatlah kuat, iaitu ereka mahu 
menjelaskan kepada kaum mereka bahawa 
keengganan menyahut seruan Allah ini amat besar 
padahnya dan orang yang tidak menyahut seruan itu 
tidak akan terlepas dari 'azab Allah yang amat pedih. 
Di sana tidak ada pelindung-pelindung yang dapat 
menolongnya selain dari Allah. Dan orang-orang yang 
berpaling dari seruan itu adalah orang-orang yang 
terang-terang sesat dari jalan yang lurus. 

Demikianlah juga ayat yang kemudian darinya (iaitu 
ayat 33) mempunyai kemungkinan yang kuat dari 
percakapan rombongan jin itu, juga dengan tujuan 
untuk melahirkan rasa kehairanan mereka terhadap 
orang-orang yang enggan menyahut seruan Allah 
kerana menganggap bahawa mereka akan terlepas 
dari balasan Allah atau di sana tidak ada Hisab dan 
balasan: 



"Tidakkah mereka memperhatikan bahawa Allah yang telah 
mencipta langit dan bumi tanpa mengalami kesulitan dalam 
menciptakan kedua-duanya adalah berkuasa menghidupkan 
makhluk-makhluk yang telah mati? Malah sesungguhnya Dia 
Maha Berkuasa di atas segala sesuatu. "(33) 

Ayat ini menarik perhatian kepada kitab alam buana 
yang dilihat yang telah disebut di permulaan surah. 
Ayat-ayat Al-Qur'an seringkali mengandungi 
keserasian yang seperti ini di antara sesuatu firman 
yang langsung dari sesuatu surah dengan satu firman 
yang sama sepertinya yang disebut dalam satu kisah 
yang lain, dan dengan ini berlakulah pertemuan yang 
selaras di antara dua sumber yang berlainan 
mengenai satu hakikat yang sama. 


Kitab alam buana mengakui qudrat kuasa Allah 
yang mengambil daya utama menciptakan alam yang 
besar ini, iaitu penciptaan langit dan bumi. Dan kitab 
alam buana juga membayangkan kepada hati 
manusia betapa mudah kepada Allah untuk 
menghidupkan kembali manusia yang telah mati itu. 
Penghidupan kembali itulah yang dimaksudkan dalam 
ayat ini. Mengolahkan persoalan ini dalam bentuk 
soal jawab adalah lebih kuat dan lebih berkesan untuk 
menegakkan hakikat ini. Pada akhirnya tibalah 
kesimpulan yang menyeluruh iaitu: 



"Sesungguhnya Dia Maha Berkuasa di atas segala 
sesuatu. "(33) 

Kekuasaannya merangkumi kerja-kerja 
menghidupkan yang mati dan lainnya. Seluruhnya 
berada dalam lingkungan qudrat Allah yang meliputi 
segala-galanya sama ada yang telah berlaku atau 
akan berlaku. 

i* X -ill iTa X.jt M a|x 

(Pentafsiran ayat 34) 


Ketika menyebut persoalan menghidupkan yang 
mati, terlukislah satu pemandangan Hisab seolah-olah 
dapat dilihat dengan mata kepala: 



"Dan (ingatlah) pada hari orang-orang yang kafir didedahkan 
kepada Neraka . (Lalu dikatakan kepada mereka): Bukankah 
'azab ini benar? Jawab mereka: Ya benar, demi Tuhan kami. 
Allah berfirman: Rasakanlah 'azab ini dengan sebab 
kekufuran kamu. "(34) 

Pemandangan itu dimulakan dengan cerita atau 
dengan permulaan cerita: 



"Dan (ingatlah) pada hari orang-orang kafir didedahkan 
kepada Neraka. "(34) 

Ketika pendengar menunggu-nunggu penerangan 
selanjutnya apakah yang akan berlaku pada hari itu, 
tiba-tiba yang dikemukakan ialah pemandangan 
setakat itu sahaja dan tiba-tiba soal jawab tercetus 
dari pemandangan itu: 



"Bukankah 'azab itu benar? "(34) 

Tidakkah pertanyaan ini dahsyat? la memberi 
pukulan yang amat kuat kepada orang-orang yang 
mendustakan Rasul, mempersenda-sendakannya dan 

mencabar supaya disegerakan 'azab yang dijanjikan 
itu, tetapi pada hari ini leher mereka tunduk 
mengakui kebenaran yang diingkari mereka. 

Mereka menjawab dengan penuh kecewa, hina dan 
takut: 



"Ya benar ■ demi Tuhan kami. "(34) 

Demikianlah mereka bersumpah-sumpah, "Demi 
Tuhan kami" C4 uj) iaitu Tuhan yang mereka tidak 
pernah menyahuti seruan-Nya, tidak pernah 
mendengar peringatan Nabi-Nya, tidak pernah 
mengakui Rububiyah-Nya. Tiba-tiba pada hari ini 
mereka bersumpah mengakui kebenaran yang telah 
diingkarkan mereka itu. 


Apabila pertanyaan telah sampai ke kemuncak 
penghinaan dan soal jawab telah berakhir: 

y 





"Allah berfirman: Rasakanlah ' azab ini dengan sebab 
kekufuran kamu. "(34) 


Kini kesalahan telah jelas yang salah mengaku saiah, 
maka bawalah mereka ke Neraka Jahannam! 


Kepantasan pemandangan ini memang sengaja 
diatur dan perbicaraannya dijalankan dengan begitu 
tegas hingga tiada ruang untuk soaijawab. Mereka 
dahulu telah ingkarkan kebenaran dan sekarang 
mereka mengaku kesalahan mereka dan tiada apa 
lagi melainkan biarlah mereka rasakan 'azab Neraka 
Jahannam itu. 


«L» 4X» iJU 

(Pentafsiran ayat 35) 

Setelah ditayangkan pemandangan kesudahan 
orang-orang yang kafir dan pemandangan keimanan 
dari penghuni-penghuni alam jin, dan setelah 
dibentangkan perkataan-perkataan orang-orang kafir 
tentang Rasulullah s.a.w. dan tentang AI-Qur'anul- 
Karim, tibalah pula perintah yang akhir mengarah 
Rasulullah s.a.w. supaya bersabar menghadapi tindak- 
tanduk mereka dan supaya beliau jangan memohon 
disegerakan 'azab ke atas mereka, kerana beliau 
sendiri telah melihat kesudahan yang menunggu 
mereka dan kesudahan itu amat dekat dengan 
mereka:. 



"Oleh itu bersabarlah (wahai Muhammad) sebagaimana 
sabarnya rasul-rasul Ulul-'Azmi dan janganlah engkau minta 
disegerakan ' azab ke atas mereka. Pada hari mereka melihat 
'azab yang diancamkan kepada mereka , mereka merasa 


seolah-olah mereka tidak tinggal di dunia ini melainkan 
hanya selama sesa'at sahaja dari hari siang. Ini adalah satu 
pengumuman amaran. Ingatlah! Tiada yang dibinasakan 
melainkan kaum yang fasiq. "(35) 

Setiap kalimat di dalam ayat ini mengandungi 
makna yang amat besar dan di sebalik setiap 
ungkapannya terdapat berbagai-bagai gambaran, 
bayangan, pengertian, saranan, persoalan-persoalan 
dan nilai-nilai. 



"Bersabarlah (wahai Muhammad)! Sebagaimana sabarnya 
rasul-rasul Ulul-'Azmi dan janganlah engkau meminta 
disegerakan 'azab ke atas mereka. "(35) 


Ini adalah arahan Allah kepada Nabi Muhammad 
s.a.w. yang telah menanggung segala macam 
penderitaan dan penindasan dari kaumnya. Beliau 
dilahir dan membesar dalam keyatiman, beliau 
dipisahkan satu demi satu dari penjaga, pemelihara 
dan penaung, dan dari segala tempat pergantungan 
di bumi mula-mula bapa, kemudian ibu, kemudian 
datuk, kemudian bapa saudara, kemudian isteri yang 
setia dan penyayang, beliau memberi seluruh apa 
yang ada padanya untuk Allah dan untuk da'wah- 
Nya, bersih dari segala gangguan dan kesibukan yang 
lain, dan sunyi dari segala penyokong yang kuat. 
Beliau telah menerima penindasan-penindasan dari 
kaum kerabatnya yang dekat dari golongan Musyrikin 
lebih dahsyat dari penindasan kaum Musyrikin yang 
jauh. Beliau keluar di sana sini, sekali demi sekali 
meminta pertolongan dari suku-suku kaum dan 
individu-individu, tetapi semua permintaannya ditolak 
dan sering kali dihina dan diejek oleh samseng- 
samseng dan beliau pernah dilontar batu oleh mereka 
hingga dua tapak kakinya yang suci itu luka berdarah. 
Beliau tidak berbuat apa-apa selain dari berdo'a 
kepada Allah dengan do'anya yang khusyu' dan 
luhur. 


Namun demikian, beliau masih memerlukan kepada 
arahan Tuhannya: 



"Bersabarlah (wahai Muhammad)! Sebagaimana sabarnya 
rasul-rasul Ulul-'Azmi dan janganlah engkau meminta 
disegerakan 'azab ke atas mereka. "(35) 


Sesungguhnya jalan da'wah itu amat sukar dan 
pahit hingga jiwa yang kukuh, teguh, dan bersih 
seperti jiwa Nabi Muhammad s.a.w. masih lagi 
memerlukan kepada arahan Rabbani supaya beliau 
bersabar dan jangan mohon disegerakan 'azab ke 
atas musuh-musuh da'wahnya yang degil itu. 
Memang benari Bahawa kesulitan menempoh jalan 
perjuangan da'wah memerlukan kepada sesuatu yang 
menyenangkan hati dan memerlukan kesabaran. 

Kepahitan perjuangan da'wah memerlukan kepada 
seteguk minuman nyaman dari madu kasih mesra Ilahi 
yang wangi: 



"Bersabarlah (wahai Muhammad)! Sebagaimana sabarnya 
rasul-rasul Uiul-'Azmi dan janganlah engkau meminta 
disegerakan 'azab ke atas mereka. "(35) 


Ayat ini merupakan pemberangsangan, penyabaran, 
hiburan dan penenangan hati Rasulullah s.a.w.: 



t' 


"Pada hari mereka melihat 'azab yang diancamkan kepada, 
mereka , mereka merasa seolah-olah mereka tidak tinggal di 
dunia ini melainkan hanya selama sesa'at sahaja dari siang 
hari. "(35) 


Hidup dunia itu adalah satu tempoh yang amat 
pendek. Hanya sesa'at dari hari siang sahaja. Itulah 
hidup sekeiip mata yang dihayati manusia sebelum 
hidup Akhirat, dan selepas itu mereka akan menemui 
kesudahan hidup yang telah ditetapkan Allah, 
kemudian barulah mereka akan hidup dalam abad 
yang kekal abadi. Dan hidup sesa'at di dunia ini 
adalah satu pengumuman amaran yang memberi 
peringatan kepada manusia sebelum tibanya hari 
kebinasaan dan 'azab yang amat pedih jtu: 

3 


c 







"Ini adalah satu pengumuman amaran. Ingatlah tiada yang 
dibinasakan melainkan kaum yang fasiq."(35) 


Ya tidak, kerana Allah tidak mahu menganiayai para 
hamba-Nya. Ya tidak, supaya penda'wah terus 
bersabar menempuh kesulitan-kesulitan perjuangan 
mereka, kerana hidup dunia ini hanya sesa'at sahaja, 
selepas itu berlakulah apa yang telah ditetapkan Allah 
akan berlaku. 


# ifc * * * 


